02019R1383 — SL — 04.09.2019 — 000.003

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) 2019/1383 z dne 8. julija 2019 o spremembi in popravku Uredbe (EU) št. 1321/2014 glede sistemov upravljanja varnosti pri organizacijah za vodenje stalne plovnosti in olajšavah za zrakoplove splošnega letalstva glede vzdrževanja in vodenja stalne plovnosti (Besedilo velja za EGP) (UL L 228 4.9.2019, str. 1)





popravljena z:









▼B

IZVEDBENA UREDBA KOMISIJE (EU) 2019/1383

z dne 8. julija 2019

o spremembi in popravku Uredbe (EU) št. 1321/2014 glede sistemov upravljanja varnosti pri organizacijah za vodenje stalne plovnosti in olajšavah za zrakoplove splošnega letalstva glede vzdrževanja in vodenja stalne plovnosti

(Besedilo velja za EGP)







▼C1

Člen 1

Uredba (EU) št. 1321/2014 se spremeni:

(1) člen 3 se nadomesti z naslednjim: „Člen 3 Zahteve za stalno plovnost 1. Stalna plovnost zrakoplovov iz člena 1(a) in komponent za vgradnjo vanje se zagotovi v skladu z zahtevami iz Priloge I (Del M), razen za zrakoplove iz prvega pododstavka odstavka 2, za katere se uporabljajo zahteve iz Priloge Vb (Del ML). 2. Zahteve iz Priloge Vb (Del ML) se uporabljajo za naslednje, razen za kompleksne zrakoplove na motorni pogon: (a) letala z največjo vzletno maso 2 730 kg ali manj; (b) rotoplan z največjo vzletno maso 1 200 kg ali manj, certificiran za največ 4 osebe; (c) drug zrakoplov ELA2. Kadar je zrakoplov iz točk (a), (b) in (c) prvega pododstavka naveden v spričevalu letalskega prevoznika, izdanem letalskemu prevozniku, ki mu je bila izdana licenca v skladu z Uredbo (ES) št. 1008/2008, se uporabljajo zahteve iz Priloge I (Del M). 3. Za vpis v spričevalo letalskega prevoznika, izdano letalskemu prevozniku, ki mu je bila izdana licenca v skladu z Uredbo (ES) št. 1008/2008, mora zrakoplov iz točk (a), (b) in (c) prvega pododstavka odstavka 2 izpolnjevati vse naslednje zahteve: (a) njegov program vzdrževanja zrakoplova je odobril pristojni organ v skladu s točko M.A.302 Priloge I (Del M); (b) opravljeno je bilo ustrezno vzdrževanje, kot se zahteva s programom vzdrževanja iz točke (a), in certificirano v skladu s točkama 145.A.48 in 145.A.50 Priloge II (Del 145); (c) opravljen je bil pregled plovnosti in izdano novo potrdilo o pregledu plovnosti v skladu s točko M.A.901 Priloge I (Del M). 4. Z odstopanjem od odstavka 1 tega člena se stalna plovnost zrakoplovov iz člena 1(a), ki jim je bilo izdano dovoljenje za letenje, zagotavlja na podlagi posebnih ureditev o stalni plovnosti, kakor je opredeljeno v dovoljenju za letenje, izdanem v skladu s Prilogo I (Del 21) k Uredbi Komisije (EU) št. 748/2012 ( *1 ). 5. Šteje se, da programi vzdrževanja zrakoplova za zrakoplove iz člena 1(a), ki izpolnjujejo zahteve iz točke M.A.302 Priloge I (Del M) in so se uporabljali pred 24. septembrom 2019, izpolnjujejo zahteve iz točke M.A.302 Priloge I (Del M) ali točke ML.A.302 Priloge Vb (Del ML), kot je ustrezno, v skladu z odstavkoma 1 in 2. 6. Operatorji zagotovijo stalno plovnost zrakoplovov iz člena 1(b) in komponent za vgradnjo vanje v skladu z zahtevami iz Priloge Va (Del T). 7. Stalna plovnosti letal z največjo certificirano vzletno maso 5 700 kg ali manj, ki so opremljena z več turbopropelerskimi motorji, se zagotovi v skladu z zahtevami, ki se uporabljajo za zrakoplove, ki niso kompleksni zrakoplovi na motorni pogon, kot je določeno v točkah M.A.201, M.A.301, M.A.302, M.A.601 in M.A.803 Priloge I (Del M), točki 145.A.30 Priloge II (Del 145), točkah 66.A.5, 66.A.30, 66.A.70, Dodatkih V in VI k Prilogi III (Del 66), točki CAMO.A.315 Priloge Vc (Del CAMO), točki CAO.A.010 in Dodatku I k Prilogi Vd (Del CAO), če se uporabljajo za zrakoplove, ki niso kompleksni zrakoplovi na motorni pogon.

(2) člen 4 se nadomesti z naslednjim: „Člen 4 Odobritve organizacij, ki sodelujejo pri stalni plovnosti 1. Organizacije, ki sodelujejo pri stalni plovnosti zrakoplovov in komponent za vgradnjo vanje, vključno z vzdrževanjem, na svojo zahtevo prejmejo odobritev pristojnega organa v skladu z zahtevami iz Priloge II (Del 145), Priloge Vc (Del CAMO) ali Priloge Vd (Del CAO), kot se uporablja za zadevne organizacije. 2. Z odstopanjem od odstavka 1 lahko do 24. septembra 2020 pristojni organ organizacijam na njihovo zahtevo izda odobritve v skladu z zahtevami Poddela F in Poddela G Priloge I (Del M). Navedene odobritve veljajo do 24. septembra 2021. 3. Šteje se, da so odobritve za vzdrževanje, ki jih izda ali prizna država članica v skladu s certifikacijsko specifikacijo JAR 145 iz Priloge II k Uredbi Sveta (EGS) št. 3922/91 ( *2 ) in ki so veljale pred 29. novembrom 2003, izdane v skladu z zahtevami Priloge II (Del 145) k tej uredbi. 4. Organizacijam, ki imajo veljavno odobritev, izdano v skladu s Poddelom F ali Poddelom G Priloge I (Del M) ali Prilogo II (Del 145), pristojni organ na njihovo zahtevo izda obrazec 3-CAO, kot je določeno v Dodatku I k Prilogi Vd (Del CAO). Privilegiji take organizacije na podlagi odobritve, izdane v skladu s Prilogo Vd (Del CAO), so enaki privilegijem na podlagi odobritve, izdane v skladu s Poddelom F ali G Priloge I (Del M) ali v skladu s Prilogo II (Del 145). Vendar navedeni privilegiji ne presegajo privilegijev organizacije iz Dela A Priloge Vd (Del CAO). Organizacija lahko morebitne ugotovljene neskladnosti s Prilogo Vd (Del CAO) odpravi do 24. septembra 2021. Če po navedenem datumu neskladnosti niso odpravljene, se odobritev prekliče. Organizacija je certificirana in se nad njo izvaja pregled v skladu s Poddelom F ali G Priloge I (Del M) ali Prilogo II (Del 145), kot je ustrezno, dokler ne zagotovi skladnosti s Prilogo Vd (Del CAO) ali do 24. septembra 2021, odvisno od tega, kateri datum nastopi prej. 5. Šteje se, da so veljavne odobritve organizacij za vodenje stalne plovnosti, izdane v skladu s Poddelom G Priloge I (Del M), izdane v skladu s Prilogo Vc (Del CAMO). Organizacija lahko morebitne ugotovljene neskladnosti s Prilogo Vc (Del CAMO) odpravi do 24. septembra 2021. Če organizacija do navedenega datuma odpravi neskladnosti, pristojni organ izda novo potrdilo o odobritvi na obrazcu 14 v skladu s Prilogo Vc (Del CAMO). Če po navedenem datumu neskladnosti niso odpravljene, se odobritev prekliče. Organizacija je certificirana in izvaja se pregled v skladu s Poddelom G Priloge I (Del M), dokler ne zagotovi skladnosti s Prilogo Vc (Del CAMO) ali do 24. septembra 2021, odvisno od tega, kateri datum nastopi prej. 6. Šteje se, da so potrdila o sprostitvi v uporabo in dovoljenja za sprostitev v uporabo, ki jih je pred 28. oktobrom 2008 izdala vzdrževalna organizacija, odobrena v skladu z zahtevami iz nacionalne zakonodaje države članice, kjer je organizacija ustanovljena, za zrakoplove, ki niso kompleksni zrakoplovi na motorni pogon in niso namenjeni komercialnemu letalskemu prevozu, vključno z vsemi komponentami za vgradnjo vanje, izdana v skladu s točkama M.A.801 in M.A.802 Priloge I (Del M) in točko 145.A.50 Priloge II (Del 145).

(3) v členu 5 se odstavek 1 nadomesti z naslednjim: „1. Potrditveno osebje je usposobljeno v skladu z zahtevami iz Priloge III (Del 66), razen kot je določeno v točkah M.A.606(h), M.A.607(b), M.A.801(d) in M.A.803 Priloge I (Del M), v točkah ML.A.801(c) in ML.A.803 Priloge Vb (Del ML), v točkah CAO.A.035(d) in CAO.A.040(b) Priloge Vd (Del CAO) ter v točki 145.A.30(j) in Dodatku IV k Prilogi II (Del 145).“;

(4) vstavi se naslednji člen 7a: „Člen 7a Pristojni organi 1. Kadar države članice imenujejo več kot en subjekt kot pristojni organ s potrebnimi pooblastili in dodeljenimi odgovornostmi za certificiranje in pregled nad delovanjem oseb in organizacij, za katere se uporablja ta uredba, je treba izpolnjevati naslednje zahteve: (a) jasno se opredelijo področja pristojnosti vsakega pristojnega organa, zlasti v zvezi z odgovornostmi in geografskim omejevanjem; (b) usklajevanje se vzpostavi med navedenimi organi, da se zagotovi učinkovito certificiranje in pregled nad delovanjem vseh organizacij in oseb, za katere se uporablja ta uredba, v okviru njihovih pristojnosti. 2. Države članice zagotovijo, da osebje njihovih pristojnih organov ne opravlja dejavnosti certificiranja in pregleda nad delovanjem, kadar je mogoče sklepati, da bi lahko to neposredno ali posredno povzročilo navzkrižje interesov, zlasti v zvezi z družinskimi ali finančnimi interesi. 3. Kadar morajo pristojni organi opravljati naloge certificiranja ali pregleda na podlagi te uredbe, imajo pristojnost: (a) pregledati evidence, podatke, postopke in vso drugo gradivo, ki zadeva opravljanje nalog certificiranja in/ali pregleda; (b) pridobiti kopije ali izpiske iz takšnih evidenc, podatkov, postopkov in drugega gradiva; (c) zahtevati ustno pojasnilo na terenu od katerega koli člana osebja navedenih organizacij; (d) vstopiti v zadevne prostore, območja delovanja ali prevozna sredstva, ki jih navedene osebe imajo v lasti ali jih uporabljajo; (e) izvajati revizije, preiskave, ocene in inšpekcijske preglede, vključno z nenapovedanimi inšpekcijskimi pregledi navedenih organizacij; (f) po potrebi sprejemati ali začeti izvajati izvršilne ukrepe. 4. Pooblastila iz odstavka 3 se izvajajo v skladu s pravnimi določbami zadevne države članice.“;

(5) člen 9 se črta;

(6) Priloga I se spremeni v skladu s Prilogo I k tej uredbi;

(7) Priloga II se spremeni v skladu s Prilogo II k tej uredbi;

(8) Priloga III se spremeni v skladu s Prilogo III k tej uredbi;

(9) Priloga IV se spremeni v skladu s Prilogo IV k tej uredbi;

(10) Priloga Va se spremeni v skladu s Prilogo V k tej uredbi;

(11) besedilo iz Priloge VI k tej uredbi se vstavi kot Priloga Vb;

(12) besedilo iz Priloge VII k tej uredbi se vstavi kot Priloga Vc;

(13) besedilo iz Priloge VIII k tej uredbi se vstavi kot Priloga Vd.

Člen 2

Ta uredba začne veljati dvajseti dan po objavi v Uradnem listu Evropske unije.

Uporablja se od 24. marca 2020.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

Priloga I k Uredbi (EU) št. 1321/2014 se spremeni:

(1) kazalo se nadomesti z naslednjim: „VSEBINA M.1 ODDELEK A – TEHNIČNE ZAHTEVE PODDEL A – SPLOŠNO M.A.101 Področje uporabe PODDEL B – ODGOVORNOST M.A.201 Odgovornosti M.A.202 Javljanje dogodkov PODDEL C – STALNA PLOVNOST M.A.301 Naloge stalne plovnosti M.A.302 Program vzdrževanja zrakoplova M.A.303 Plovnostne zahteve M.A.304 Podatki za modifikacije in popravila M.A.305 Sistem evidentiranja stalne plovnosti zrakoplova M.A.306 Sistem tehničnega dnevnika zrakoplova M.A.307 Prenos evidence o stalni plovnosti zrakoplova PODDEL D – STANDARDI VZDRŽEVANJA M.A.401 Podatki za vzdrževanje M.A.402 Izvajanje vzdrževanja M.A.403 Okvare zrakoplova PODDEL E – KOMPONENTE M.A.501 Razvrščanje in vgradnja M.A.502 Vzdrževanje komponent M.A.503 Deli z omejeno življenjsko dobo in časovno nadzorovane komponente M.A.504 Ločitev komponent PODDEL F – VZDRŽEVALNA ORGANIZACIJA M.A.601 Področje uporabe M.A.602 Zahtevek M.A.603 Obseg odobritve M.A.604 Priročnik vzdrževalne organizacije M.A.605 Objekti M.A.606 Zahteve za osebje M.A.607 Potrditveno osebje in osebje za pregled plovnosti M.A.608 Komponente, oprema in orodje M.A.609 Podatki za vzdrževanje M.A.610 Delovni nalogi za vzdrževanje M.A.611 Standardi vzdrževanja M.A.612 Potrdilo o sprostitvi zrakoplova v uporabo M.A.613 Potrdilo o sprostitvi komponente v uporabo M.A.614 Evidenci o vzdrževanju in pregledu plovnosti M.A.615 Privilegiji organizacije M.A.616 Organizacijski pregled M.A.617 Spremembe odobrene vzdrževalne organizacije M.A.618 Stalna veljavnost odobritve M.A.619 Ugotovitve PODDEL G – ORGANIZACIJA ZA VODENJE STALNE PLOVNOSTI M.A.701 Področje uporabe M.A.702 Zahtevek M.A.703 Obseg odobritve M.A.704 Priročnik za vodenje stalne plovnosti M.A.705 Objekti M.A.706 Zahteve za osebje M.A.707 Osebje za pregled plovnosti M.A.708 Vodenje stalne plovnosti M.A.709 Dokumentacija M.A.710 Pregled plovnosti M.A.711 Privilegiji organizacije M.A.712 Sistem kakovosti M.A.713 Spremembe odobrene organizacije za stalno plovnost M.A.714 Vodenje evidenc M.A.715 Stalna veljavnost odobritve M.A.716 Ugotovitve PODDEL H – POTRDILO O SPROSTITVI V UPORABO M.A.801 Potrdilo o sprostitvi zrakoplova v uporabo M.A.802 Potrdilo o sprostitvi komponente v uporabo M.A.803 Pooblastilo pilota - lastnika PODDEL I – POTRDILO O PREGLEDU PLOVNOSTI M.A.901 Pregled plovnosti zrakoplova M.A.902 Veljavnost potrdila o pregledu plovnosti M.A.903 Prenos registracije zrakoplova znotraj EU M.A.904 Pregled plovnosti zrakoplova, uvoženega v EU M.A.905 Ugotovitve ODDELEK B – POSTOPEK ZA PRISTOJNE ORGANE PODDEL A – SPLOŠNO M.B.101 Področje uporabe M.B.102 Pristojni organ M.B.103 Ugotovitve in izvršilni ukrepi – osebje M.B.104 Vodenje evidenc M.B.105 Medsebojna izmenjava informacij PODDEL B – ODGOVORNOST M.B.201 Pristojnosti M.B.202 Obveščanje agencije PODDEL C – STALNA PLOVNOST M.B.301 Program vzdrževanja zrakoplova M.B.302 Izjeme M.B.303 Spremljanje stalne plovnosti zrakoplova M.B.304 Preklic, začasna ukinitev in omejitev M.B.305 Sistem tehničnega dnevnika zrakoplova PODDEL D – STANDARDI VZDRŽEVANJA PODDEL E – KOMPONENTE PODDEL F – VZDRŽEVALNA ORGANIZACIJA M.B.601 Zahtevek M.B.602 Prva odobritev M.B.603 Izdaja odobritve M.B.604 Stalen pregled M.B.605 Ugotovitve M.B.606 Spremembe M.B.607 Preklic, začasna ukinitev in omejitev odobritve PODDEL G – ORGANIZACIJA ZA VODENJE STALNE PLOVNOSTI M.B.701 Zahtevek M.B.702 Prva odobritev M.B.703 Izdaja odobritve M.B.704 Stalen pregled M.B.705 Ugotovitve M.B.706 Spremembe M.B.707 Preklic, začasna ukinitev in omejitev odobritve PODDEL H – POTRDILO O SPROSTITVI V UPORABO PODDEL I – POTRDILO O PREGLEDU PLOVNOSTI M.B.901 Ocena priporočil M.B.902 Pregled plovnosti, ki ga opravi pristojni organ M.B.903 Ugotovitve M.B.904 Izmenjava informacij Dodatek I – Pogodba o vodenju stalne plovnosti Dodatek II – Dovoljenje za sprostitev v uporabo – obrazec EASA 1 Dodatek III – Potrdilo o pregledu plovnosti – obrazec EASA 15 Dodatek IV – Sistem ratingov in razredov, ki se uporablja za odobritev vzdrževalnih organizacij iz poddela F Priloge I (Del M) in Priloge II (Del 145) Dodatek V – Odobritev vzdrževalne organizacije iz poddela F Priloge I (Del M) Dodatek VII – Naloge zahtevnega vzdrževanja Dodatek VIII – Omejeno vzdrževanje pilota - lastnika“;

(2) točka M.1 se spremeni: (a) točka 3 se nadomesti z naslednjim: „3. za odobritev programov vzdrževanja zrakoplova eden od naslednjih: (i) organ, ki ga imenuje država članica registracije zrakoplova; (ii) če se pred odobritvijo programa vzdrževanja zrakoplova država članica registracije strinja, eden od naslednjih: (a) organ, ki ga imenuje država članica, v kateri ima operator glavni kraj poslovanja, ali če operator nima glavnega kraja poslovanja, organ, ki ga imenuje država članica, v kateri ima operator sedež ali stalno prebivališče; (b) organ, odgovoren za pregled organizacije za vodenje stalne plovnosti zrakoplova ali s katero je lastnik sklenil omejeno pogodbo v skladu s točko M.A.201(i)(1).“; (b) točka 4 se črta;

(3) točka M.A.101 se nadomesti z naslednjim: „M.A.101 Področje uporabe Ta oddelek določa ukrepe, ki jih je treba sprejeti za zagotovitev ohranjanja plovnosti zrakoplova, vključno z njegovim vzdrževanjem. Opredeljuje tudi pogoje, ki jih morajo izpolnjevati osebe ali organizacije, ki se ukvarjajo s takimi dejavnostmi.“;

(4) v točki M.A.201 se točka (a) nadomesti z naslednjim: „(a) Lastnik zrakoplova je odgovoren za stalno plovnost zrakoplova in zagotovi, da se let ne opravi, če niso izpolnjene vse naslednje zahteve: (1) zrakoplov je vzdrževan v stanju plovnosti; (2) vsa vgrajena operativna in zasilna oprema je pravilno nameščena in uporabna ali jasno označena kot neuporabna; (3) spričevalo o plovnosti je veljavno; (4) vzdrževanje zrakoplova se izvaja v skladu s programom vzdrževanja zrakoplova, kot je opredeljen v točki M.A.302.“;

(5) v točki M.A.201 se točke (d) do (i) nadomestijo z naslednjim: „(d) Vodja zrakoplova ali operator v primeru zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, je odgovoren za zadovoljivo izvedbo pregleda pred letenjem. Navedeni inšpekcijski pregled opravi pilot ali druga usposobljena oseba, ni pa treba, da ga opravi odobrena vzdrževalna organizacija ali potrditveno osebje. (e) V primeru zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, je operator odgovoren za stalno plovnost zrakoplova, ki ga upravlja, ter: (1) zagotovi, da se let ne opravi, če niso izpolnjeni pogoji iz točke (a); (2) sprejme potrebne ukrepe za zagotovitev, da je odobren kot organizacija za vodenje stalne plovnosti (v nadaljnjem besedilu: CAMO) v skladu s Prilogo Vc (Del CAMO), v okviru spričevala letalskega prevoznika za zrakoplov, ki ga upravlja; (3) sprejme vse potrebne ukrepe za zagotovitev, da je odobren v skladu s Prilogo II (Del 145), ali sklene pisno pogodbo v skladu s točko CAMO.A.315(c) Priloge Vc (Del CAMO) z organizacijo, ki je bila odobrena v skladu s Prilogo II (Del 145). (f) Za kompleksne zrakoplove na motorni pogon, ki se uporabljajo za komercialne specializirane operacije in operacije komercialnega letalskega prevoza, razen za operacije, ki jih opravijo letalski prevozniki z licenco v skladu z Uredbo (ES) št. 1008/2008 ali komercialne odobrene organizacije za usposabljanje (v nadaljnjem besedilu: ATO) in prijavljene organizacije za usposabljanje (v nadaljnjem besedilu: DTO) iz člena 10a Uredbe (EU) št. 1178/2011, operator zagotovi: (1) da se let ne opravi, če niso izpolnjeni pogoji iz točke (a); (2) da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO); če operator sam ni odobren v skladu z zadevnim oddelkom, sklene pisno pogodbo za opravljanje navedenih nalog v skladu z Dodatkom I k tej prilogi z organizacijo, odobreno v skladu s Prilogo Vc (Del CAMO); (3) da je organizacija za vodenje stalne plovnosti iz točke 2 odobrena v skladu s Prilogo II (Del 145) kot organizacija, ki izpolnjuje pogoje za izdajo odobritve za vzdrževanje zrakoplova in komponent, ki se vgradijo vanj, ali da je organizacija za vodenje stalne plovnosti sklenila pisno pogodbo v skladu s točko CAMO.A.315(c) Priloge Vc (Del CAMO) z organizacijami, odobrenimi v skladu s Prilogo II (Del 145). (g) Za kompleksne zrakoplove na motorni pogon, ki niso vključeni v točki (e) in (f), lastnik zagotovi: (1) da se let ne opravi, če niso izpolnjeni pogoji iz točke (a); (2) da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO); če lastnik ni organizacija za vodenje stalne plovnosti, odobrena v skladu s Prilogo Vc (Del CAMO), sklene pisno pogodbo za opravljanje navedenih nalog v skladu z Dodatkom I k tej prilogi z organizacijo, odobreno v skladu s Prilogo Vc (Del CAMO); (3) da je organizacija za vodenje stalne plovnosti iz točke 2 odobrena v skladu s Prilogo II (Del 145) kot organizacija, ki izpolnjuje pogoje za izdajo odobritve za vzdrževanje zrakoplova in komponent, ki se vgradijo vanj, ali da je organizacija za vodenje stalne plovnosti sklenila pisno pogodbo v skladu s točko CAMO.A.315(c) Priloge Vc (Del CAMO) z organizacijami, odobrenimi v skladu s Prilogo II (Del 145). (h) Za zrakoplove, ki niso kompleksni zrakoplovi na motorni pogon, ki se uporabljajo za komercialne specializirane operacije ali operacije komercialnega letalskega prevoza, razen za operacije, ki jih opravijo letalski prevozniki z licenco v skladu z Uredbo (ES) št. 1008/2008 ali komercialne ATO in komercialne DTO iz člena 10a Uredbe (EU) št. 1178/2011, operator zagotovi: (1) da se let ne opravi, če niso izpolnjeni pogoji iz točke (a); (2) da naloge, povezane s stalno plovnostjo, opravi organizacija za vodenje stalne plovnosti, odobrena v skladu s Prilogo Vc (Del CAMO), ali kombinirana organizacija za plovnost (v nadaljnjem besedilu: CAO), odobrena v skladu s Prilogo Vd (Del CAO); če operator ni organizacija za vodenje stalne plovnosti, odobrena v skladu s Prilogo Vc (Del CAMO), ali kombinirana organizacija za plovnost, odobrena v skladu s Prilogo Vd (Del CAO), sklene pisno pogodbo v skladu z Dodatkom I k tej prilogi z organizacijo za vodenje stalne plovnosti, odobreno v skladu s Prilogo Vc (Del CAMO), ali kombinirano organizacijo za plovnost, odobreno v skladu s Prilogo Vd (Del CAO); (3) da je CAMO ali CAO iz točke 2 odobrena v skladu s Prilogo II (Del 145) ali poddelom F dela M te priloge ali kot CAO s privilegiji vzdrževanja ali da je CAMO sklenila pisno pogodbo v skladu s točko CAMO.A.315(c) Priloge Vc (Del CAMO) z organizacijami, odobrenimi v skladu s Prilogo II (Del 145) ali v skladu s poddelom F dela M te priloge ali Prilogo Vd (Del CAO), ki imajo privilegije vzdrževanja. (i) Za zrakoplove, ki niso kompleksni zrakoplovi na motorni pogon in niso vključeni v točki (e) in (h) ali se ne uporabljajo za omejene operacije, lastnik zagotovi, da se let opravi le, če so izpolnjeni pogoji iz točke (a). Zato lastnik: (1) naloge stalne plovnosti iz točke M.A. 301 dodeli CAMO ali CAO s pisno pogodbo, sklenjeno v skladu z Dodatkom I, ali (2) zadevne naloge opravi sam. Če se lastnik odloči, da bo zadevne naloge opravil sam, se lahko odloči, da ne bo opravil nalog priprave in obdelave odobritve programa vzdrževanja zrakoplova, le, če zadevne naloge opravi CAMO ali CAO na podlagi pisne pogodbe, sklenjene v skladu s točko M.A.302.“;

(6) točka M.A.202 se nadomesti z naslednjim: „M.A.202 Javljanje dogodkov (a) Brez poseganja v zahteve za poročanje iz Priloge II (Del 145) in Priloge Vc (Del CAMO) vsaka oseba ali organizacija, odgovorna v skladu s točko M.A.201, poroča o kakršnem koli ugotovljenem stanju zrakoplova ali komponente, ki ogroža varnost letenja: (1) pristojnemu organu, ki ga imenuje država članica registracije zrakoplova, in kadar se ta razlikuje od države članice registracije, pristojnemu organu, ki ga imenuje država članica operatorja; (2) organizaciji, odgovorni za projekt tipa ali dodatni projekt tipa. (b) Poročila iz točke (a) se izdelajo na način, ki ga določi pristojni organ iz točke (a), in vsebujejo vse ustrezne informacije o stanju, znane osebi ali organizaciji, ki pripravlja poročilo. (c) Kadar se vzdrževanje ali pregled plovnosti zrakoplova izvaja na podlagi pisne pogodbe, oseba ali organizacija, odgovorna za navedeni dejavnosti, o vsakem stanju iz točke (a) poroča tudi lastniku in operatorju zrakoplova ter zadevni CAMO ali CAO, če to nista lastnik in operator. (d) Oseba ali organizacija poročila iz točk (a) in (c) predloži čim prej, najpozneje pa 72 ur od trenutka, ko je oseba ali organizacija ugotovila stanje, na katero se poročilo nanaša, razen če to preprečujejo izredne okoliščine. (e) Oseba ali organizacija takoj po opredelitvi ukrepov, ki jih namerava sprejeti za preprečitev podobnih dogodkov v prihodnje, predloži nadaljnje poročilo, v katerem navede podrobnosti o navedenih ukrepih. Nadaljnje poročilo se predloži v obliki in na način, ki ju določi pristojni organ.“;

(7) točki M.A.301 in M.A.302 se nadomestita z naslednjim: „M.A.301 Naloge stalne plovnosti Stalna plovnost zrakoplova ter uporabnost operativne in zasilne opreme se zagotavljata z: (a) izvedbo pregledov pred letenjem; (b) odpravo morebitnih okvar in poškodb, ki vplivajo na varno delovanje v skladu s podatki, opredeljenimi v točkah M.A.304 in M.A.401, kot je ustrezno, pri čemer se upoštevata seznam minimalne opreme in seznam odstopanja od konfiguracije, kadar obstajata; (c) izvedbo vsega vzdrževanja v skladu s programom vzdrževanja zrakoplova iz točke M.A.302; (d) sprostitvijo vsega vzdrževanja v skladu s poddelom H; (e) z analizo učinkovitosti odobrenega programa vzdrževanja zrakoplova iz točke M.A.302 za vse kompleksne zrakoplove na motorni pogon ali zrakoplove, ki jih uporabljajo letalski prevozniki, licencirani v skladu z Uredbo (ES) št. 1008/2008; (f) izvedbo ustreznih: (1) plovnostnih zahtev; (2) operativnih zahtev za delovanje z vplivom na stalno plovnost; (3) zahtev po stalni plovnosti, ki jih določi agencija; (4) ukrepov, ki jih zahteva pristojni organ ob neposrednem odzivu na varnostno težavo; (g) izvedbo modifikacij in popravil v skladu s točko M.A.304; (h) predložitvijo poročila o masi in ravnotežju, ki odraža trenutno konfiguracijo zrakoplova, vodji zrakoplova ali operatorju v primeru letalskih prevoznikov, licenciranih v skladu z Uredbo (ES) št. 1008/2008; (i) vzdrževalnimi testnimi leti, kadar je to potrebno. M.A.302 Program vzdrževanja zrakoplova (a) Vzdrževanje vsakega zrakoplova je organizirano v skladu s programom vzdrževanja zrakoplova. (b) Program vzdrževanja zrakoplova in morebitne nadaljnje spremembe programa odobri pristojni organ. (c) Kadar stalno plovnost zrakoplova upravlja CAMO ali CAO ali kadar imata lastnik in CAMO ali CAO sklenjeno pisno pogodbo v skladu s točko M.A.201(i)(1), se lahko program vzdrževanja zrakoplova in njegove spremembe odobrijo s postopkom posredne odobritve. V takem primeru postopek posredne odobritve določi zadevna CAMO ali CAO kot del priročnika za vodenje stalne plovnosti iz točke CAMO.A.300 Priloge Vc ali kot del kombiniranega priročnika za plovnost iz točke CAO.A.025 Priloge Vd, odobri pa ga pristojni organ, odgovoren za zadevno CAMO ali CAO. Postopek posredne odobritve se uporabi le, ko zadevno CAMO ali CAO pregledujejo države članice registracije zrakoplova, razen če je bila sklenjena pisna pogodba v skladu s točko M.1(3), s katero se odgovornost za odobritev programa vzdrževanja zrakoplova prenaša na pristojni organ, odgovoren za CAMO ali CAO. (d) Program vzdrževanja zrakoplova izkazuje skladnost z: (1) navodili, ki jih je izdal pristojni organ; (2) navodili za stalno plovnost: (i) ki so jih izdali nosilci certifikata tipa, certifikata tipa z omejitvami, dodatnega certifikata tipa, odobritve načrta velikega popravila, dovoljenja ETSO ali katere koli druge zadevne odobritve, izdane v skladu s Prilogo I (Del 21) k Uredbi (EU) št. 748/2012; (ii) ki so vključena v certifikacijske specifikacije iz točke 21.A.90B ali 21.A.431B Priloge I (Del 21) k Uredbi (EU) št. 748/2012, če je ustrezno. (e) Z odstopanjem od točke (d) lahko lastnik ali organizacija za vodenje stalne plovnosti zrakoplova odstopa od navodil iz točke (d)(2) in v programu vzdrževanja zrakoplova na podlagi podatkov, pridobljenih iz zadostnih pregledov, opravljenih v skladu s točko (h), predlaga intervale, ki se stopnjujejo. Posredna odobritev ni dovoljena za stopnjevanje nalog, povezanih z varnostjo. Lastnik ali organizacija za vodenje stalne plovnosti zrakoplova lahko v programu vzdrževanja zrakoplova predlaga tudi dodatna navodila. (f) Program vzdrževanja zrakoplova vsebuje podrobnosti o vsem vzdrževanju, ki ga je treba opraviti, vključno s pogostostjo in morebitnimi specifičnimi nalogami, povezanimi z vrsto in specifičnostjo operacij. (g) Kadar program vzdrževanja zrakoplova za kompleksne zrakoplove na motorni pogon temelji na logiki skupine za upravljanje vzdrževanja ali spremljanju stanja, je v program vzdrževanja zrakoplova vključen tudi program zanesljivosti. (h) Program vzdrževanja zrakoplova se redno pregleduje in po potrebi ustrezno spremeni. Z navedenimi pregledi se zagotovi, da je program vzdrževanja zrakoplova ažuriran in veljaven glede na obratovalne izkušnje in navodila pristojnega organa, ob upoštevanju novih ali spremenjenih navodil za vzdrževanje, ki jih izdajo nosilci certifikata tipa in dodatnega certifikata tipa ter katera koli druga organizacija, ki take podatke objavlja v skladu s Prilogo I (Del 21) k Uredbi (EU) št. 748/2012.“;

(8) točka M.A.304 se nadomesti z naslednjim: „M.A.304 Podatki za modifikacije in popravila Oseba ali organizacija, ki popravlja zrakoplov ali komponento, oceni vse poškodbe. Modifikacije in popravila se opravijo na podlagi naslednjih podatkov, kot je ustrezno: (a) podatkov, ki jih odobri agencija; (b) podatkov, ki jih odobri projektivna organizacija, ki zagotavlja skladnost s Prilogo I (Del 21) k Uredbi (EU) št. 748/2012; (c) podatkov iz zahtev iz točke 21.A.90B ali 21.A.431B Priloge I (Del 21) k Uredbi (EU) št. 748/2012.“;

(9) točka M.A.305 se nadomesti z naslednjim: „M.A.305 Sistem evidentiranja stalne plovnosti zrakoplova (a) Ob zaključku katerega koli vzdrževanja se v sistem evidentiranja stalne plovnosti zrakoplova vnese potrdilo o sprostitvi zrakoplova v uporabo, ki se zahteva s točko M.A.801 ali točko 145.A.50, kot je primerno, in sicer takoj, ko je to izvedljivo, in najpozneje 30 dni po zaključku kakršnega koli vzdrževanja. (b) Sistem evidentiranja stalne plovnosti zrakoplova vsebuje: 1. datum vnosa, skupno življenjsko dobo med uporabo, ki je pretekla v ustreznem parametru za zrakoplov, motor(-je) in/ali propeler(-je); 2. evidence o stalni plovnosti zrakoplova, opisane v spodnjih točkah (c) in (d), skupaj s podpornimi podrobnimi evidencami o vzdrževanju, opisanimi v spodnji točki (e); 3. če se to zahteva s točko M.A.306, tehnični dnevnik zrakoplova. (c) Evidence o stalni plovnosti zrakoplova vključujejo veljavno poročilo o masi in ravnotežju ter trenutno stanje: 1. plovnostnih zahtev in ukrepov, ki jih je določil pristojni organ v neposrednem odzivu na varnostno težavo; 2. modifikacij in popravil; 3. skladnosti s programom vzdrževanja zrakoplova; 4. odloženih nalog vzdrževanja in odložene odprave okvar. (d) Evidence o stalni plovnosti zrakoplova vključujejo trenutno stanje, značilno za komponente: 1. delov z omejeno življenjsko dobo, vključno s pretečeno življenjsko dobo vsakega zadevnega dela v zvezi z veljavnim parametrom omejevanja plovnosti, in 2. časovno nadzorovanih komponent, vključno s pretečeno življenjsko dobo zadevnih komponent v zadevnem parametru, od nazadnje izvedenega načrtovanega vzdrževanja, kot je opredeljeno v programu vzdrževanja zrakoplova. (e) Lastnik ali operator določi sistem za hranjenje naslednjih dokumentov in podatkov v obliki, sprejemljivi za pristojni organ, za spodaj opredeljena obdobja: 1. sistem tehničnega dnevnika zrakoplova: tehnični dnevnik ali drugi podatki, enakovredni po obsegu in podrobnostih, ki zajema 36-mesečno obdobje pred zadnjim vnosom; 2. potrdilo o sprostitvi zrakoplova v uporabo in podrobne evidence o vzdrževanju: (i) ki izkazujejo skladnost s plovnostnimi zahtevami in ukrepi, ki jih je pristojni organ določil v neposrednem odzivu na varnostno težavo ter se uporabljajo za zrakoplov, motor(-je), propeler(-je) in komponente, nameščene nanje, kot je ustrezno, dokler se informacije v njem ne nadomestijo z novimi informacijami, enakovrednimi po obsegu in podrobnostih, ki pa zajemajo obdobje, ki ni krajše od 36 mesecev; (ii) ki izkazujejo skladnost z veljavnimi podatki v skladu s točko M.A.304 za trenutne modifikacije in popravila zrakoplova, motorja(-ev), propelerja(-ev) in drugih komponent, za katere veljajo omejitve plovnosti, in (iii) o vsem načrtovanem vzdrževanju ali drugem vzdrževanju, potrebnem za stalno plovnost zrakoplova, motorja(-ev), propelerja(-ev), kot je ustrezno, dokler se informacije v njem ne nadomestijo z novimi informacijami, enakovrednimi po obsegu in podrobnostih, ki pa zajemajo obdobje, ki ni krajše od 36 mesecev; 3. podatki, značilni za nekatere komponente: (i) evidenca o preteklem obratovanju vsakega dela z omejeno življenjsko dobo, na podlagi katere se določi trenutno stanje skladnosti z omejitvami plovnosti; (ii) potrdilo o sprostitvi zrakoplova v uporabo in podrobne evidence o vzdrževanju za zadnje izvedeno načrtovano vzdrževanje in morebitno naslednje nenačrtovano vzdrževanje vseh delov z omejeno življenjsko dobo in časovno nadzorovanih komponent, dokler načrtovanega vzdrževanja komponente ne nadomesti drugo načrtovano vzdrževanje, ki je enakovredno po obsegu dela in podrobnostih, vendar zajema obdobje, ki ni krajše od 36 mesecev; (iii) potrdilo o sprostitvi zrakoplova v uporabo in izjava lastnika o sprejemu za katero koli komponento, ki je vgrajena v zrakoplov ELA2 brez obrazca EASA 1, v skladu s točko 21.A.307(c) Priloge I (Del 21) Uredbe (EU) št. 748/2012, vendar zajema obdobje, ki ni krajše od 36 mesecev; 4. obdobja hranjenja evidenc, ko je zrakoplov trajno umaknjen iz uporabe: (i) podatki, ki se v točki M.A.305(b)(1) zahtevajo v zvezi z zrakoplovom, motorjem(-i) in propelerjem(-i), se hranijo najmanj 12 mesecev; (ii) zadnje dejansko stanje in poročila, kot so opredeljena v točkah M.A.305(c) in (d), se hranijo najmanj 12 mesecev, in (iii) najnovejše(-a) potrdilo(-a) o sprostitvi zrakoplova v uporabo in podrobne evidence o vzdrževanju, kot so opredeljene v točkah M.A.305(e)(2)(ii) in (e)(3)(i), se hranijo najmanj 12 mesecev. (f) Oseba ali organizacija, odgovorna za vodenje nalog stalne plovnosti v skladu s točko M.A.201, izpolnjuje zahteve v zvezi s sistemom evidentiranja stalne plovnosti zrakoplova ter na zahtevo predloži evidence pristojnemu organu. (g) Vsi vnosi v sistem evidentiranja stalne plovnosti zrakoplova so jasni in točni. Kadar je treba vnos popraviti, se popravki vnesejo tako, da je jasno viden prvotni vnos.“;

(10) v točki M.A.306(a) se uvodni stavek nadomesti z naslednjim: „(a) Za komercialni letalski prevoz, komercialne specializirane operacije in operacije komercialne ATO ali komercialne DTO operator poleg zahtev iz točke M.A.305 uporabi sistem tehničnega dnevnika, ki za vsak zrakoplov vsebuje naslednje informacije:“;

(11) v točki M.A.306 se točka (b) nadomesti z naslednjim: „(b) Prvotno izdajo sistema tehničnega dnevnika zrakoplova odobri pristojni organ v skladu s točko CAMO.A.105 Priloge Vc (Del CAMO) ali točko CAO.1(1) Priloge Vd (Del CAO), kakor je ustrezno. Vse nadaljnje spremembe navedenega sistema se vodijo v skladu s točko CAMO.A.300(c) ali CAO.A.025(c).“;

(12) v točki M.A.306 se točka (c) črta;

(13) točka M.A.307 se nadomesti z naslednjim: „(a) Ko se zrakoplov trajno prenese z enega lastnika ali operatorja na drugega, lastnik ali operator, ki izvaja prenos, zagotovi, da se preneseta tudi evidenca o stalni plovnosti iz točke M.A.305, in če je ustrezno, sistem tehničnega dnevnika iz točke M.A.306. (b) Če lastnik naloge vodenja stalne plovnosti s pogodbo prenese na CAMO ali CAO, lastnik zagotovi, da se na navedeno organizacijo pogodbenico prenese tudi evidenca o stalni plovnosti iz točke M.A.305. (c) Časovna obdobja iz točke M.A.305(e), določena za hranjenje evidenc, še naprej veljajo za novega lastnika, operatorja, CAMO ali CAO.“;

(14) v točki M.A.403 se točka (d) nadomesti z naslednjim: „(d) Vsaka okvara, ki ni bila odpravljena pred letom, se zapiše v sistem evidentiranja stalne plovnosti zrakoplova iz točke M.A.305, ali če je ustrezno, sistem tehničnega dnevnika zrakoplova iz točke M.A.306.“;

(15) v točki M.A.501 se točka (a)(1) nadomesti z naslednjim: „(1) Komponente, ki so v zadovoljivem stanju, sproščene na obrazcu EASA 1 ali enakovrednem dokumentu in označene v skladu s poddelom Q Priloge I (Del 21) k Uredbi (EU) št. 748/2012, če ni določeno drugače v Prilogi I (Del 21) k Uredbi (EU) št. 748/2012 ali tej prilogi (Del M) ali Prilogi Vd (Del CAO).“ ;

(16) v točki M.A.501 se točka (a)(3) nadomesti z naslednjim: „(3) Komponente, ki so razvrščene kot nepopravljive, ker so dosegle svojo obvezno omejitev življenjske dobe ali vsebujejo nepopravljivo okvaro.“;

(17) točka M.A.502 se nadomesti z naslednjim: „M.A.502 Vzdrževanje komponent (a) Vzdrževanje komponent opravljajo vzdrževalne organizacije, odobrene v skladu s poddelom F te priloge ali Prilogo II (Del 145) ali Prilogo Vd (Del CAO), kakor je ustrezno. (b) Z odstopanjem od točke (a) lahko v primeru, ko je komponenta nameščena v zrakoplov, tako komponento vzdržuje organizacija za vzdrževanje zrakoplovov, odobrena v skladu s poddelom F te priloge ali Prilogo II (Del 145) ali Prilogo Vd (Del CAO), ali potrditveno osebje iz točke M.A.801(b)(2). Tako vzdrževanje se opravi v skladu s podatki za vzdrževanje zrakoplova ali ob soglasju pristojnega organa v skladu s podatki za vzdrževanje komponent. Taka organizacija za vzdrževanje zrakoplovov ali potrditveno osebje lahko komponento začasno odstrani zaradi vzdrževanja, če je to nujno za olajšanje dostopa do komponente, razen če je zaradi take odstranitve potrebno dodatno vzdrževanje. Za vzdrževanje komponente, opravljeno v skladu s to točko, se ne izda obrazec EASA 1, zanj pa veljajo zahteve o sprostitvi zrakoplova v uporabo iz točke M.A.801. (c) Z odstopanjem od točke (a) lahko v primeru, ko je komponenta nameščena v motor ali pomožno pogonsko enoto (v nadaljnjem besedilu: APU), tako komponento vzdržuje organizacija za vzdrževanje motorjev, odobrena v skladu s poddelom F te priloge, Prilogo II (Del 145) ali Prilogo Vd (Del CAO). Tako vzdrževanje se opravi v skladu s podatki za vzdrževanje motorja ali APU ali ob soglasju pristojnega organa v skladu s podatki za vzdrževanje komponent. Taka organizacija ratinga B lahko komponento začasno odstrani zaradi vzdrževanja, če je to nujno za olajšanje dostopa do komponente, razen če je zaradi take odstranitve potrebno dodatno vzdrževanje. Točke (a) do (c) se ne uporabljajo za komponente iz točke 21.A.307(c) Priloge I (Del 21) k Uredbi (EU) št. 748/2012. (d) Komponente iz točke 21.A.307(c) Priloge I (Del 21) k Uredbi (EU) št. 748/2012, kadar je komponenta nameščena v zrakoplov ali začasno odstranjena zaradi olajšanja dostopa, vzdržuje organizacija za vzdrževanje zrakoplovov, odobrena v skladu s poddelom F te priloge ali Prilogo II (Del 145) ali Prilogo Vd (Del CAO), kakor je ustrezno, potrditveno osebje iz točke M.A.801(b)(2) ali pilot - lastnik iz točke M.A.801(b)(3). Za vzdrževanje komponente, opravljeno v skladu s to točko, se ne izda obrazec EASA 1, zanj pa veljajo zahteve o sprostitvi zrakoplova v uporabo iz točke M.A.801.“;

(18) točka M.A.503 se nadomesti z naslednjim: „M.A.503 Deli z omejeno življenjsko dobo in časovno nadzorovane komponente „(a) Vgrajeni deli z omejeno življenjsko dobo in časovno nadzorovane komponente ne smejo presegati odobrene omejitve, kot je opredeljena v programu vzdrževanja zrakoplova in plovnostnih zahtevah, razen kot je določeno v točki M.A.504(c). (b) Ko odobrena omejitev poteče, se komponenta odstrani iz zrakoplova za namene vzdrževanja, v primeru delov z omejeno življenjsko dobo pa zaradi trajne odstranitve.“;

(19) v točki M.A.504 se točka (b) nadomesti z naslednjim: „(b) Nepopravljivim komponentam se ne dovoli ponoven vstop v sistem oskrbe s komponentami, razen če je bila obvezna življenjska doba podaljšana ali pa je bila rešitev popravila odobrena v skladu z Uredbo (EU) št. 748/2012.“;

(20) v točki M.A.603 se točki (a) in (b) nadomestita z naslednjim: „(a) Organizacija, ki se ukvarja z dejavnostmi, za katere velja ta poddel, svojih dejavnosti ne sme opravljati, če je ne odobri pristojni organ. V ta namen pristojni organ uporabi vzorec iz Dodatka V. (b) Obseg dela, ki ga je treba odobriti, se določi v priročniku vzdrževalne organizacije v skladu s točko M.A.604. Razredi in ratingi, ki se uporabijo za odobritev vzdrževalnih organizacij, so določeni v Dodatku IV tega dela.“;

(21) v točki M.A.604 se točka (a)(1) nadomesti z naslednjim: „1. izjavo, ki jo je podpisal odgovorni vodja, imenovan v skladu s točko M.A.606(a), s katero se potrjuje, da bo organizacija dejavnosti vedno opravljala v skladu z zahtevami te priloge (Del M) ali Priloge Vb (Del ML), kot je ustrezno, in priročnikom;“;

(22) v točki M.A.606 se točka (i) nadomesti z naslednjim: „(i) Če organizacija opravlja preglede plovnosti in izdaja ustrezna potrdila o pregledu plovnosti za zrakoplove ELA1, ki niso udeleženi v komercialnih operacijah v skladu s točko ML.A.901 Priloge Vb (Del ML), ima osebje za pregled plovnosti, ki je usposobljeno in pooblaščeno v skladu s točko ML.A.904 Priloge Vb (Del ML).“;

(23) v točki M.A.606 se točka (j) črta;

(24) v točki M.A.607 se točka (a)(1) nadomesti z naslednjim: „1. da lahko potrditveno osebje dokaže izpolnjevanje zahtev iz točke 66.A.20(b) Priloge III (Del 66), ali kadar se to zahteva v navedeni prilogi, zahtev prava države članice;“;

(25) točka M.A.609 se nadomesti z naslednjim: „M.A.609 Podatki za vzdrževanje Odobrena vzdrževalna organizacija pri izvajanju vzdrževanja, vključno z modifikacijami in popravili, ima in uporablja veljavne tekoče podatke za vzdrževanje, določene v točki M.A.401 te priloge ali točki ML.A.401 Priloge Vb (Del ML), kakor je ustrezno. Vendar pa v primeru podatkov za vzdrževanje, ki jih priskrbi stranka, organizacija te podatke ima in uporablja le med vzdrževanjem.“;

(26) točke M.A.611, M.A.612 in M.A.613 se nadomestijo z naslednjim: „M.A.611 Standardi vzdrževanja Vse vzdrževanje se opravi v skladu z zahtevami iz poddela D oddelka A te priloge ali zahtevami iz poddela D oddelka A Priloge Vb (Del ML), kot je določeno v odstavku 1 člena 3. M.A.612 Potrdilo o sprostitvi zrakoplova v uporabo Ob zaključku vsega potrebnega vzdrževanja zrakoplova v skladu s tem poddelom se v skladu s točko M.A.801 te priloge ali točko ML.A.801 Priloge Vb (Del ML) izda potrdilo o sprostitvi zrakoplova v uporabo, kot je določeno v odstavku 1 člena 3. M.A.613 Potrdilo o sprostitvi komponente v uporabo (a) Ob zaključku vsega potrebnega vzdrževanja komponente v skladu s tem poddelom se v skladu s točko M.A.802 te priloge ali točko ML.A.802 Priloge Vb (Del ML), kakor je ustrezno, izda potrdilo o sprostitvi komponente v uporabo. Izda se obrazec EASA 1, razen za tiste komponente, ki se vzdržujejo v skladu s točko M.A.502(b) ali (d), komponente, izdelane v skladu s točko M.A.603(c) te priloge, in komponente, v zvezi s katerimi točka ML.A.502 Priloge Vb (Del ML) drugače določa. (b) Dokument dovoljenja za sprostitev komponente v uporabo, tj. obrazec EASA 1, se lahko izdela iz računalniškega sistema.“;

(27) v točki M.A.614 se točka (b) nadomesti z naslednjim: „(b) Odobrena vzdrževalna organizacija zagotovi kopijo vsakega potrdila o sprostitvi v uporabo lastniku ali operatorju zrakoplova skupaj s kopijo podrobne evidence o vzdrževanju, povezane z opravljenim delom in potrebne za dokazovanje skladnosti s točko M.A.305.“;

(28) točka M.A.615 se nadomesti z naslednjim: „M.A.615 Privilegiji organizacije Vzdrževalna organizacija, odobrena v skladu s poddelom F oddelka A te priloge, lahko: (a) vzdržuje vsak zrakoplov in/ali komponento, za katero je odobrena, na lokacijah, določenih v potrdilu o odobritvi in priročniku vzdrževalne organizacije; (b) uredi izvajanje specializiranih storitev, ki so pod nadzorom vzdrževalne organizacije, pri drugi organizaciji, ki je ustrezno kvalificirana, kot je opisano v priročniku vzdrževalne organizacije; (c) vzdržuje vsak zrakoplov ali komponento, za katero je odobrena, na kateri koli lokaciji, kjer potreba po takem vzdrževanju izhaja iz neuporabnosti zrakoplova ali potrebe po podpiranju občasnega vzdrževanja, v skladu s pogoji iz priročnika vzdrževalne organizacije; (d) izdaja potrdila o sprostitvi v uporabo ob zaključku vzdrževanja v skladu s točko M.A.612 ali M.A.613 te priloge; (e) če je za to posebej odobrena, za zrakoplove ELA1, ki niso udeleženi v komercialnih operacijah, opravlja preglede plovnosti in izdaja ustrezna potrdila o pregledu plovnosti v skladu s pogoji, določenimi v točki ML.A.903 Priloge Vb (Del ML). Organizacija vzdržuje zrakoplov ali komponento, za katero je odobrena, samo kadar so na voljo vsi potrebni objekti, oprema, orodje, material, podatki za vzdrževanje in potrditveno osebje.“;

(29) v točki M.A.619 se točki (a) in (b) nadomestita z naslednjim: „(a) Ugotovitev 1. stopnje je vsako ugotovljeno pomembno neizpolnjevanje zahtev iz te priloge in Priloge Vb (Del ML), ki znižuje varnostni standard in resno ogroža varnost leta. (b) Ugotovitev 2. stopnje je vsako ugotovljeno neizpolnjevanje zahtev iz te priloge in Priloge Vb (Del ML), ki lahko zniža varnostni standard in lahko ogrozi varnost leta.“;

(30) točka M.A.801 se nadomesti z naslednjim: „M.A.801 Potrdilo o sprostitvi zrakoplova v uporabo (a) Razen za zrakoplov, ki ga je v uporabo sprostila vzdrževalna organizacija, odobrena v skladu s Prilogo II (Del 145), se potrdilo o sprostitvi v uporabo izda v skladu s tem poddelom. (b) Noben zrakoplov se ne sprosti v uporabo, če ob zaključku vseh naročenih nalog vzdrževanja, ki so bile primerno opravljene, ni bilo izdano potrdilo o sprostitvi v uporabo. Potrdilo o sprostitvi v uporabo izda pooblaščeno potrditveno osebje vzdrževalne organizacije, odobrene v skladu s poddelom F te priloge ali Prilogo Vd (Del CAO), razen za naloge vzdrževanja, ki niso naloge zahtevnega vzdrževanja iz Dodatka VII k tej prilogi, za katere lahko potrdilo o sprostitvi v uporabo izda: 1. neodvisno potrditveno osebje, ki deluje v skladu z zahtevami iz člena 5 te uredbe; 2. pilot - lastnik, ki deluje v skladu s točko M.A.803 te priloge. (c) Z odstopanjem od točke (b) lahko lastnik v nepredvidenih okoliščinah, ko je zrakoplov prizemljen na lokaciji, kjer ni na voljo vzdrževalna organizacija, odobrena v skladu s to prilogo, Prilogo II (Del 145) ali Prilogo Vd (Del CAO), in neodvisno potrditveno osebje, pooblasti katero koli osebo z najmanj tremi leti ustreznih izkušenj z vzdrževanjem, ki ima bodisi veljavno licenco za vzdrževanje, skladno s Prilogo 1 ICAO, za tip zrakoplova, ki ga je treba potrditi, bodisi pooblastilo potrditvenega osebja, veljavno za delo, ki ga je treba potrditi in za katero potrdilo izda vzdrževalna organizacija, odobrena v skladu s Prilogo 6 ICAO, za vzdrževanje zrakoplova v skladu s standardi iz poddela D te priloge in sprostitev zrakoplova v uporabo. V tem primeru lastnik: 1. pridobi in v zrakoplovu hrani evidenco z vsemi podrobnostmi o opravljenem vzdrževanju in kvalifikacijah osebe, ki je izdala potrdilo o sprostitvi zrakoplova v uporabo; 2. zagotovi, da se vsako tako vzdrževanje pozneje preveri in da novo potrdilo o sprostitvi v uporabo izda ustrezno pooblaščena oseba iz točke (b) ali organizacija, odobrena v skladu s poddelom F te priloge, Prilogo II (Del 145) ali Prilogo Vd (Del CAO), in sicer ob prvi priložnosti in vsekakor najpozneje v sedmih koledarskih dneh od datuma, ko je potrdilo o sprostitvi v uporabo izdala oseba, ki jo je pooblastil lastnik; 3. v sedmih dneh od izdaje takega pooblastila obvesti organizacijo, odgovorno za vodenje stalne plovnosti zrakoplova, če je z njo sklenjena pogodba, ali pristojni organ, če taka pogodba ni sklenjena. (d) V primeru sprostitve v uporabo v skladu s točko (b)(2) lahko potrditvenemu osebju pri opravljanju nalog vzdrževanja pomaga ena ali več oseb, ki so stalno pod njegovim neposrednim nadzorom. (e) Potrdilo o sprostitvi v uporabo vsebuje najmanj: 1. osnovne podrobnosti o opravljenem vzdrževanju; 2. datum zaključka vzdrževanja; 3. identiteto organizacije ali osebe, ki izda potrdilo o sprostitvi v uporabo, vključno s: (i) sklicem na odobritev vzdrževalne organizacije in potrditvenega osebja, ki izda potrdilo o sprostitvi v uporabo; (ii) ali v primeru iz točke (b)(2) identiteto in, kadar je ustrezno, številko licence potrditvenega osebja, ki izda potrdilo o sprostitvi v uporabo; 4. omejitve plovnosti ali operacij, če te obstajajo. (f) Z odstopanjem od točke (b) in ne glede na točko (g) se lahko v primeru, da potrebnega vzdrževanja ni mogoče zaključiti, potrdilo o sprostitvi v uporabo izda z odobrenimi omejitvami zrakoplova. V takem primeru se v potrdilu navede, da vzdrževanja ni bilo mogoče zaključiti, naštejejo pa se tudi vse veljavne omejitve plovnosti ali operacij, in sicer v okviru informacij, ki se zahtevajo v točki (e)(4). (g) Potrdilo o sprostitvi v uporabo se ne izda v primeru znanih neskladnosti, zaradi katerih je ogrožena varnost letenja.“;

(31) točka M.A.802 se nadomesti z naslednjim: „M.A.802 Potrdilo o sprostitvi komponente v uporabo (a) Razen za zrakoplov, ki ga v uporabo sprosti vzdrževalna organizacija, odobrena v skladu s Prilogo II (Del 145), se potrdilo o sprostitvi v uporabo izda ob zaključku vsakega vzdrževanja komponente zrakoplova v skladu s točko M.A.502. (b) Dovoljenje za sprostitev v uporabo, identificirano kot obrazec EASA 1, predstavlja potrdilo o sprostitvi komponente v uporabo, razen ko je bilo tako vzdrževanje komponent zrakoplova opravljeno v skladu s točko M.A.502(b) ali (d); v tem primeru so za vzdrževanje predpisani postopki sprostitve zrakoplova v skladu s točko M.A.801.“;

(32) v točki M.A.803 se točka (b) nadomesti z naslednjim: „(b) Za vsak nekompleksni zrakoplov na motorni pogon z MTOM 2 730 kg in manj, ki se ne uporablja za komercialni zračni prevoz, komercialne specializirane operacije ali komercialne operacije ATO ali DTO, lahko pilot - lastnik izda potrdilo o sprostitvi v uporabo, potem ko je opravil omejeno vzdrževanje pilota - lastnika, kot je določeno v Dodatku VIII k tej prilogi.“;

(33) v točki M.A.803 se točka (d) nadomesti z naslednjim: „(d) Potrdilo o sprostitvi v uporabo se vpiše v sistem evidentiranja stalne plovnosti zrakoplova in vsebuje osnovne podrobnosti o opravljenem vzdrževanju, uporabljene podatke za vzdrževanje, datum zaključka vzdrževanja ter identiteto, podpis in številko pilotske licence pilota - lastnika, ki izdaja tako potrdilo.“;

(34) točka M.A.901 se nadomesti z naslednjim: „M.A.901 Pregled plovnosti zrakoplova Za zagotovitev veljavnosti spričevala o plovnosti zrakoplova se redno opravlja pregled plovnosti zrakoplova in njegove evidence o stalni plovnosti. (a) Potrdilo o pregledu plovnosti je izdano v skladu z Dodatkom III (obrazec EASA 15a ali 15b) k tej prilogi ob zaključku zadovoljivega pregleda plovnosti. Potrdilo o pregledu plovnosti velja eno leto. (b) Zrakoplov v nadzorovanem okolju je zrakoplov: 1. katerega plovnost je v preteklih 12 mesecih stalno vodila enotna CAMO ali CAO; 2. ki ga je v preteklih 12 mesecih vzdrževala vzdrževalna organizacija, odobrena v skladu s poddelom F te priloge, Prilogo II (Del 145) ali Prilogo Vd (Del CAO), vključno s primeri, ko so naloge vzdrževanja iz točke M.A.803(b) opravljene in sproščene v uporabo v skladu s točko M.A.801(b)(1) ali (b)(2) te priloge. (c) Za vse zrakoplove, ki jih uporabljajo letalski prevozniki, licencirani v skladu z Uredbo (ES) št. 1008/2008, in zrakoplove z MTOM nad 2 730 kg, ki so v nadzorovanem okolju, lahko organizacija iz točke (b)(1) za vodenje stalne plovnosti zrakoplova v skladu s CAMO.A.125 in točko CAO.A.095(c)(1) ter v skladu s točko (j): 1. izda potrdilo o pregledu plovnosti v skladu s točko M.A.901; 2. največ dvakrat podaljša veljavnost potrdila o pregledu plovnosti, ki ga je izdala, in sicer vsakič za eno leto, če je zadevni zrakoplov ostal v nadzorovanem okolju. (d) Potrdilo o pregledu plovnosti izda pristojni organ po zadovoljivi oceni, ki temelji na priporočilu CAMO ali CAO, poslanem skupaj z zahtevkom lastnika ali operatorja za vse zrakoplove, ki jih uporabljajo letalski prevozniki, licencirani v skladu z Uredbo (ES) št. 1008/2008, in zrakoplove z MTOM nad 2 730 kg, ki izpolnjujejo enega od naslednjih pogojev: 1. niso v nadzorovanem okolju; 2. njihovo stalno plovnost vodi organizacija, ki nima privilegija opravljanja pregledov plovnosti. Priporočilo iz prvega pododstavka temelji na pregledu plovnosti, opravljenem v skladu s točko M.A.901. (e) Za zrakoplove, ki jih ne uporabljajo letalski prevozniki, licencirani v skladu z Uredbo (ES) št. 1008/2008, in zrakoplove z MTOM 2 730 kg ali manj lahko vsaka CAMO ali CAO, ki jo lastnik ali operator izbere v skladu s CAMO.A.125 ali CAO.A.095 in v skladu s točko (j): 1. izda potrdilo o pregledu plovnosti v skladu s točko M.A.901; 2. največ dvakrat podaljša veljavnost potrdila o pregledu plovnosti, ki ga je izdala, in sicer vsakič za eno leto, če je zrakoplov ostal v nadzorovanem okolju pod njenim vodenjem. (f) Z odstopanjem od točk M.A.901(c)(2) in (e)(2) lahko za zrakoplove, ki so v nadzorovanem okolju, organizacija iz točke (b)(1) za vodenje stalne plovnosti zrakoplova v skladu s točko (j) največ dvakrat podaljša veljavnost potrdila o pregledu plovnosti, ki ga je izdal pristojni organ ali druga CAMO ali CAO, in sicer vsakič za eno leto. (g) Kadar koli okoliščine kažejo na potencialno ogroženost varnosti v letalstvu, pristojni organ sam opravi pregled plovnosti in izda potrdilo o pregledu plovnosti. (h) Brez poseganja v točko (g) lahko pristojni organ sam opravi pregled plovnosti in izda potrdilo o pregledu plovnosti v naslednjih primerih: 1. kadar stalno plovnost zrakoplova vodi CAMO ali CAO, ki ima glavni kraj poslovanja v tretji državi; 2. za vse druge zrakoplove z MTOM 2 730 kg ali manj, če to zahteva lastnik. (i) Kadar pristojni organ sam izda potrdilo o pregledu plovnosti v skladu s točko (g) ali (h) ali po oceni priporočila v skladu s točko M.B.901, lastnik ali operator zrakoplova, kadar je to potrebno za navedene namene, pristojnemu organu zagotovi: 1. vso dokumentacijo, ki jo zahteva pristojni organ; 2. primerno namestitev njegovega osebja na ustrezni lokaciji; 3. podporo potrditvenega osebja. (j) Potrdilo o pregledu plovnosti se ne izda ali podaljša v primeru dokazov ali znakov, da zrakoplov ni ploven. (k) Pregled plovnosti zrakoplova vključuje poln dokumentiran pregled evidence zrakoplova, ki dokazuje, da so bile izpolnjene naslednje zahteve: 1. skupno število ur letenja in z njimi povezanih ciklov letenja za osnovno konstrukcijo zrakoplova, motor in propeler je bilo pravilno evidentirano; 2. letalski priročnik velja za konfiguracijo zrakoplova in odraža stanje zadnje spremembe; 3. opravljeno je bilo vse potrebno vzdrževanje zrakoplova v skladu z odobrenim programom vzdrževanja; 4. vse znane okvare so bile popravljene ali, kadar je primerno, nadzorovano prenesene naprej v skladu s točko M.A.403; 5. vse veljavne plovnostne zahteve so bile uporabljene in ustrezno evidentirane; 6. vse modifikacije in popravila, narejeni na zrakoplovu, so bili registrirani in so skladni s točko M.A.304; 7. vsi deli z omejeno življenjsko dobo in časovno nadzorovane komponente, vgrajeni v zrakoplov, so pravilno identificirani in registrirani ter niso presegli svoje omejitve; 8. vse vzdrževanje je bilo opravljeno v skladu s to prilogo; 9. veljavno poročilo o masi in ravnotežju odraža trenutno konfiguracijo zrakoplova ter je veljavno; 10. zrakoplov je skladen z zadnjo revizijo svojega projekta tipa, ki ga je odobrila agencija; 11. zrakoplov ima po potrebi spričevalo o hrupu, ki ustreza trenutni konfiguraciji zrakoplova v skladu s poddelom I Priloge I (Del 21) k Uredbi (EU) št. 748/2012. (l) Pregled plovnosti zrakoplova vključuje fizični pregled zrakoplova. Pri navedenem pregledu osebju za pregled plovnosti, ki ni ustrezno usposobljeno v skladu s Prilogo III (Del 66), pomaga tako usposobljeno osebje. (m) Osebje za pregled plovnosti s fizičnim pregledom zrakoplova zagotovi, da: 1. so vse zahtevane oznake in nalepke pravilno nameščene; 2. je zrakoplov skladen s svojim odobrenim letalskim priročnikom; 3. je konfiguracija zrakoplova skladna z odobreno dokumentacijo; 4. ni mogoče najti očitne okvare, ki ni bila obravnavana v skladu s točko M.A.403; 5. ni mogoče najti neskladnosti med zrakoplovom in dokumentiranim pregledom evidenc iz točke (k). (n) Z odstopanjem od točke (a) je mogoče pregled plovnosti opraviti največ 90 dni pred rokom brez izgube stalnosti vzorca pregleda plovnosti, da bi se lahko fizični pregled odvijal med vzdrževalnim pregledom. (o) Potrdilo o pregledu plovnosti (obrazec EASA 15b) ali priporočilo za izdajo potrdila o pregledu plovnosti (obrazec EASA 15a) iz Dodatka III k tej prilogi (se) lahko izda le: 1. pooblaščeno osebje za pregled plovnosti v imenu odobrene organizacije; 2. če je bil pregled plovnosti izveden v celoti. (p) Kopija vsakega potrdila o pregledu plovnosti, izdanega za zrakoplov ali podaljšanega, se v desetih dneh pošlje državi članici registracije zadevnega zrakoplova. (q) Naloge pregleda plovnosti se ne oddajo podizvajalcem. (r) Če je izid pregleda plovnosti neuspešen, organizacija, ki je opravila pregled, o tem čim hitreje obvesti pristojni organ, vsekakor pa v 72 urah od trenutka, ko organizacija ugotovi razlog za neuspešnost pregleda plovnosti. (s) Potrdilo o pregledu plovnosti se izda šele po zaključku vseh ugotovitev.“;

(35) v točki M.A.902 se točka (b)(5) nadomesti z naslednjim: „5. modifikacija ali popravilo ni v skladu s točko M.A.304.“;

(36) točka M.A.904 se nadomesti z naslednjim: „M.A.904 Pregled plovnosti zrakoplova, uvoženega v EU (a) Ob uvozu zrakoplova v državo članico registracije iz tretje države ali regulativnega sistema, v katerem se Uredba (EU) 2018/1139 ne uporablja, prosilec: 1. zaprosi pristojni organ države članice registracije za izdajo novega spričevala o plovnosti v skladu s Prilogo I (Del 21) k Uredbi (EU) št. 748/2012; 2. za zrakoplov, ki ni nov, naroči pregled plovnosti v skladu s točko M.A.901; 3. naroči izvedbo vsega vzdrževanja za izpolnjevanje odobrenega programa vzdrževanja zrakoplova v skladu s točko M.A.302. (b) Ko se organizacija, ki opravlja pregled plovnosti, prepriča, da zrakoplov izpolnjuje ustrezne zahteve, pošlje dokumentirano priporočilo za izdajo potrdila o pregledu plovnosti pristojnemu organu države članice registracije. (c) Lastnik zrakoplova dovoli dostop do zrakoplova, da pristojni organ države članice registracije opravi inšpekcijski pregled. (d) Pristojni organ države članice registracije izda spričevalo o plovnosti, ko se prepriča, da zrakoplov izpolnjuje zahteve iz Priloge I (Del 21) k Uredbi (EU) št. 748/2012. (e) Navedeni pristojni organ države članice izda tudi potrdilo o pregledu plovnosti. Potrdilo velja eno leto, razen če se pristojni organ zaradi varnosti v letalstvu odloči skrajšati obdobje veljavnosti.“;

(37) v točki M.A.905 se točki (a) in (b) nadomestita z naslednjim: „(a) Ugotovitev 1. stopnje je vsako ugotovljeno pomembno neizpolnjevanje zahtev iz te priloge, ki znižuje varnostni standard in resno ogroža varnost leta. (b) Ugotovitev 2. stopnje je vsako ugotovljeno neizpolnjevanje zahtev iz te priloge, ki lahko zniža varnostni standard in lahko ogrozi varnost leta.“;

(38) vstavi se naslednja točka M.B.103: „M.B.103 Ugotovitve in izvršilni ukrepi – osebje Če pristojni organ, odgovoren za pregled v skladu s to prilogo, med pregledom ali na drug način najde dokaz, da oseba, ki ima licenco, certifikat, rating ali potrdilo, izdano v skladu z Uredbo (EU) 2018/1139, ne izpolnjuje veljavnih zahtev iz Uredbe (EU) 2018/1139, pristojni organ, ki je ugotovil neskladnost, sprejme vse potrebne izvršilne ukrepe, da prepreči nadaljevanje navedene neskladnosti.“;

(39) točka M.B.104 se nadomesti z naslednjim: „M.B.104 Vodenje evidenc (a) Pristojni organi vzpostavijo sistem vodenja evidenc, ki dovoljuje ustrezno sledljivost postopka izdaje, podaljšanja, spremembe, začasne ukinitve ali preklica vsakega potrdila. (b) Evidenca za pregled organizacij, odobrenih v skladu s to prilogo, vključuje vsaj: 1. zahtevek za odobritev organizacije; 2. potrdilo o odobritvi organizacije, vključno z morebitnimi spremembami; 3. kopijo revizijskega programa, v katerem so navedeni datumi za izvedbo revizij in izvedenih revizij; 4. evidenco pristojnega organa o stalnem pregledu, vključno z vso revizijsko evidenco; 5. kopije vse ustrezne korespondence; 6. podrobnosti o kakršnih koli izjemah in ukrepanjih za uveljavljanje; 7. kakršno koli poročilo drugih pristojnih organov, ki se nanaša na pregled organizacije; 8. predstavitev ali priročnik organizacije s spremembami; 9. kopijo kakršnega koli drugega dokumenta, ki ga je neposredno odobril pristojni organ. (c) Obdobje hranjenja evidence iz točke (b) je vsaj pet let. (d) Minimalna evidenca za pregled vsakega zrakoplova zajema vsaj kopijo: 1. spričevala o plovnosti zrakoplova; 2. potrdil o pregledu plovnosti; 3. priporočil za pregled plovnosti, ki so jih izdale organizacije, odobrene po delu CAO ali delu CAMO; 4. poročil s pregledov plovnosti, ki jih je neposredno opravil pristojni organ; 5. vse ustrezne korespondence, ki se nanaša na zrakoplov; 6. podrobnosti o morebitnih izjemah in ukrepih za izvrševanje; 7. vsakega dokumenta, ki ga je odobril pristojni organ na podlagi te priloge ali Priloge II k Uredbi (EU) št. 965/2012 (Del ARO). (e) Evidenca, opredeljena v točki (d), se hrani še dve leti po tem, ko je bil zrakoplov trajno umaknjen iz uporabe. (f) Vse evidence so dane na voljo na zahtevo druge države članice ali agencije.“;

(40) točka M.B.201 se nadomesti z naslednjim: „M.B.201 Pristojnosti Pristojni organi, opredeljeni v točki M.1, so pristojni za izvedbo revizij, inšpekcijskih pregledov in preiskav, da se preveri skladnost z zahtevami iz te priloge.“;

(41) vstavi se naslednja točka M.B.202: „M.B.202 Obveščanje agencije (a) Pristojni organ nemudoma obvesti agencijo o vsaki večji težavi pri izvajanju Uredbe (EU) 2018/1139. (b) Pristojni organ zagotovi agenciji informacije, pomembne za varnost, ki izhajajo iz poročil o dogodkih, prejetih v skladu s točko M.A.202.“;

(42) točka M.B.301 se nadomesti z naslednjim: „M.B.301 Program vzdrževanja zrakoplova (a) Pristojni organ preveri, ali je program vzdrževanja zrakoplova skladen s točko M.A.302. (b) Program vzdrževanja zrakoplova in njegove spremembe neposredno odobri pristojni organ, razen če je v točki M.A.302(c) navedeno drugače. Pristojni organ ima dostop do vseh podatkov, zahtevanih v točkah M.A.302(d), (e) in (f). (c) Pristojni organ v primeru posredne odobritve iz točke M.A.302(c) postopek odobritve programa vzdrževanja zrakoplova CAO ali CAMO odobri na podlagi priročnika za plovnost zadevne organizacije iz CAO.A.025 in CAMO.A.300.“;

(43) vstavi se naslednja točka M.B.305: „M.B.305 Sistem tehničnega dnevnika zrakoplova (a) Pristojni organ odobri prvotni sistem tehničnega dnevnika zrakoplova, zahtevan v točki M.A.306. (b) Da bi organizacija lahko izvedla spremembe sistema tehničnega dnevnika zrakoplova brez predhodne odobritve pristojnega organa, pristojni organ odobri ustrezni postopek iz točke CAMO.A.300(c) ali točke CAO.A.025(c).“;

(44) v točki M.B.602 se točki (b) in (c) nadomestita z naslednjim: „(b) Pristojni organ ugotovi, da so postopki, opredeljeni v priročniku vzdrževalne organizacije, skladni s poddelom F te priloge, in zagotovi, da odgovorni vodja podpiše izjavo o obvezi. (c) Pristojni organ preveri, ali organizacija izpolnjuje zahteve iz poddela F te priloge.“;

(45) v točki M.B.603 se točka (a) nadomesti z naslednjim: „(a) Pristojni organ prosilcu izda potrdilo o odobritvi, obrazec EASA 3 (Dodatek V k tej prilogi), na katerem je naveden obseg odobritve, kadar vzdrževalna organizacija izpolnjuje ustrezne točke iz te priloge.“;

(46) v točki M.B.604 se točka (a) nadomesti z naslednjim: „(a) Pristojni organ hrani in ažurira programski seznam za vsako vzdrževalno organizacijo, ki je odobrena v skladu s poddelom F oddelka B te priloge in je pod njegovim nadzorom, ter datume določenih in izvedenih obiskov zaradi revizije.“;

(47) v točki M.B.605 se uvodni stavek v točki (a) nadomesti z naslednjim: „(a) Kadar se med revizijami ali na drug način najde dokaz, ki kaže neskladnost z zahtevo, določeno v tej prilogi ali Prilogi Vb (Del ML), pristojni organ sprejme naslednje ukrepe:“;

(48) v točki M.B.606 se točka (c) nadomesti z naslednjim: „(c) Za vse spremembe priročnika vzdrževalne organizacije: 1. ob neposredni odobritvi sprememb v skladu s točko M.A.604(b) pristojni organ preveri, ali so postopki, opredeljeni v priročniku, skladni s to prilogo, preden odobreno organizacijo formalno obvesti o odobritvi; 2. ob posredni odobritvi sprememb v skladu s točko M.A.604(c) pristojni organ zagotovi, da: (i) spremembe ostanejo manjše; (ii) ima primeren nadzor nad odobritvijo sprememb za zagotovitev, da te ostanejo skladne z zahtevami iz te priloge.“;

(49) v točki M.B.901 se točka 1 nadomesti z naslednjim: „1. Ustrezno usposobljeno osebje pristojnega organa preveri, ali izjava o skladnosti iz priporočila izkazuje, da je bil opravljen popoln pregled plovnosti v skladu s točko M.A.901.“;

(50) v točki M.B.902 se točki (a) in (b) nadomestita z naslednjim: „(a) Ko pristojni organ opravi pregled plovnosti in izda potrdilo o pregledu plovnosti (Dodatek III (obrazec EASA 15a) k tej prilogi), opravi pregled plovnosti v skladu s točko M.A.901. (b) Pristojni organ ima za opravljanje pregledov plovnosti ustrezno osebje za pregled plovnosti. 1. Za vse zrakoplove, ki jih uporabljajo letalski prevozniki, licencirani v skladu z Uredbo (ES) št. 1008/2008, in zrakoplove z MTOM nad 2 730 kg ima tako osebje: (a) vsaj petletne izkušnje na področju stalne plovnosti; (b) ustrezno licenco, pridobljeno v skladu s Prilogo III (Del 66), ali nacionalno priznano kvalifikacijo vzdrževalnega osebja, ki ustreza kategoriji zrakoplova (ko se člen 5(6) sklicuje na nacionalna pravila), ali diplomo iz aeronavtike ali enakovredno spričevalo; (c) opravljeno formalno usposabljanje iz letalskega vzdrževanja; (d) položaj z ustreznimi pristojnostmi. Ne glede na točke (a) do (d) se lahko zahteva iz točke M.B.902(b)(1)(b) nadomesti s petimi leti izkušenj na področju stalne plovnosti poleg tistih, ki se že zahtevajo s točko M.B.902(b)(1)(a). 2. Za zrakoplove, ki jih ne uporabljajo letalski prevozniki, licencirani v skladu z Uredbo (ES) št. 1008/2008, in zrakoplove z MTOM 2 730 kg in manj ima tako osebje: (a) vsaj triletne izkušnje na področju stalne plovnosti; (b) ustrezno licenco, pridobljeno v skladu s Prilogo III (Del 66), ali nacionalno priznano kvalifikacijo vzdrževalnega osebja, ki ustreza kategoriji zrakoplova (ko se člen 5(6) sklicuje na nacionalna pravila), ali diplomo iz aeronavtike ali enakovredno spričevalo; (c) opravljeno ustrezno usposabljanje iz letalskega vzdrževanja; (d) položaj z ustreznimi pristojnostmi. Ne glede na točke (a) do (d) se lahko zahteva iz točke M.B.902(b)(2)(b) nadomesti s štirimi leti izkušenj na področju stalne plovnosti poleg tistih, ki se že zahtevajo s točko M.B.902(b)(2)(a).“;

(51) doda se naslednja točka M.B.904: „M.B.904 Izmenjava informacij Po prejemu obvestila o prenosu zrakoplova med državama članicama v skladu s točko M.A.903 pristojni organ države članice, v kateri je zrakoplov trenutno registriran, obvesti pristojni organ države članice, v kateri bo zrakoplov registriran, o vseh znanih težavah v zvezi z zrakoplovom, ki se prenaša. Pristojni organ države članice, v kateri bo zrakoplov registriran, zagotovi, da je pristojni organ države članice, v kateri je zrakoplov trenutno registriran, ustrezno obveščen o prenosu.“

(52) Dodatek I se nadomesti z naslednjim:



„Dodatek I Pogodba o vodenju stalne plovnosti 1. Kadar lastnik ali operator v skladu s točko M.A.201 s CAMO ali CAO sklene pogodbo za opravljanje nalog vodenja stalne plovnosti, pristojnemu organu države članice registracije na zahtevo pošlje kopijo pogodbe, ki sta jo podpisali obe pogodbenici. 2. Pogodba se pripravi ob upoštevanju zahtev iz te priloge, v njej pa so opredeljene obveznosti podpisnikov glede stalne plovnosti zrakoplova. 3. Vsebuje najmanj naslednje informacije: — registrsko številko zrakoplova, tip zrakoplova in serijsko številko; — ime lastnika zrakoplova ali registriranega najemnika ali podatke o podjetju, vključno z naslovom, — podrobnosti o CAMO ali CAO, s katero je sklenjena pogodba, vključno z naslovom, in — vrsto operacije. 4. V pogodbi je navedeno naslednje: ‚Lastnik ali operator organizaciji CAMO ali CAO zaupa vodenje stalne plovnosti zrakoplova, pripravo programa vzdrževanja zrakoplova, ki ga odobri pristojni organ, kot je opredeljeno v točki M.1, in organizacijo vzdrževanja zrakoplova v skladu z omenjenim programom vzdrževanja zrakoplova. Po tej pogodbi se oba podpisnika zavezujeta, da bosta izpolnjevala svoje obveznosti iz te pogodbe. Lastnik ali operator po svojem najboljšem vedenju potrjuje, da so in bodo vse informacije v zvezi s stalno plovnostjo zrakoplova, dane organizaciji CAMO ali CAO, točne ter da se zrakoplov ne bo spreminjal brez predhodne odobritve organizacije CAMO ali CAO. Če kateri koli od podpisnikov ne ravna skladno s to pogodbo, ta pogodba postane nična. V takem primeru bo lastnik ali operator ohranil polno odgovornost za vsako nalogo v zvezi s stalno plovnostjo zrakoplova, lastnik pa bo o takem neskladju s pogodbo v dveh tednih obvestil pristojne organe države članice registracije.‘ 5. Ko lastnik/operator sklene pogodbo z organizacijo CAMO ali CAO v skladu s točko M.A.201, se vsaki pogodbenici dodelijo naslednje obveznosti. 5.1 Obveznosti organizacije CAMO ali CAO: 1. vključiti tip zrakoplova med svoje pogoje odobritve; 2. upoštevati pogoje v nadaljevanju zvezi z vzdrževanjem stalne plovnosti zrakoplova: (a) pripraviti program vzdrževanja zrakoplova, vključno z morebitno pripravo programa zanesljivosti, če je to primerno; (b) razglasiti naloge vzdrževanja (v programu vzdrževanja zrakoplova), ki jih lahko opravi pilot - lastnik v skladu s točko M.A.803(c); (c) organizirati odobritev programa vzdrževanja zrakoplova; (d) predložiti kopijo odobrenega programa vzdrževanja zrakoplova lastniku ali operatorju; (e) organizirati premostitveni inšpekcijski pregled na podlagi predhodnega programa vzdrževanja zrakoplova; (f) organizirati, da vse vzdrževanje opravi odobrena vzdrževalna organizacija; (g) organizirati uporabo vseh veljavnih plovnostnih zahtev; (h) zagotoviti, da odobrena vzdrževalna organizacija odpravi vse okvare, ki se odkrijejo med načrtovanim vzdrževanjem in pregledi plovnosti ali o katerih poroča lastnik; (i) usklajevati načrtovano vzdrževanje, uporabo plovnostnih zahtev, zamenjavo delov z omejeno življenjsko dobo in zahteve glede inšpekcijskega pregleda komponent; (j) obvestiti lastnika vsakič, ko se zrakoplov odda odobreni vzdrževalni organizaciji; (k) voditi vse tehnične evidence; (l) arhivirati vse tehnične evidence; 3. organizirati odobritve vseh modifikacij zrakoplova v skladu s Prilogo I (Del 21) k Uredbi (EU) št. 748/2012 še pred njihovo vključitvijo; 4. organizirati odobritve vseh popravil zrakoplova v skladu s Prilogo I (Del 21) k Uredbi (EU) št. 748/2012 še pred njihovo izvedbo; 5. obvestiti pristojni organ države članice registracije vsakokrat, ko lastnik zrakoplova ne da v pregled odobreni vzdrževalni organizaciji, kadar tako zahteva odobrena organizacija; 6. obvestiti pristojni organ države članice registracije, kadar katera od pogodbenic ne spoštuje te pogodbe; 7. zagotoviti, da se po potrebi opravi pregled plovnosti zrakoplova, in zagotoviti, da se izda potrdilo o pregledu plovnosti ali pošlje priporočilo pristojnemu organu države članice registracije; 8. v desetih dneh pristojnemu organu države članice registracije poslati kopijo vsakega izdanega ali podaljšanega potrdila o pregledu plovnosti; 9. poročati o vseh dogodkih, kot to zahtevajo veljavni predpisi; 10. obvestiti pristojni organ države članice registracije vsakokrat, ko katera od pogodbenic odpove to pogodbo. 5.2 Obveznosti lastnika ali operatorja: 1. v splošnem razumeti odobreni program vzdrževanja zrakoplova; 2. v splošnem razumeti to prilogo; 3. dati zrakoplov v pregled odobreni vzdrževalni organizaciji, kot je dogovorjeno s CAMO ali CAO, in sicer v času, ki ga določi CAMO ali CAO; 4. ne modificirati zrakoplova brez predhodnega posvetovanja s CAMO ali CAO; 5. obvestiti CAMO ali CAO o vsem vzdrževanju, ki se izjemoma opravi brez njenega vedenja in nadzora; 6. na podlagi tehničnih knjig poročati CAMO ali CAO o vseh okvarah, ki se pokažejo med operacijami; 7. obvestiti pristojni organ države članice registracije vsakokrat, ko katera od pogodbenic odpove to pogodbo; 8. obvestiti CAMO ali CAO in pristojni organ države članice registracije obvestiti o vsaki prodaji zrakoplova; 9. poročati o vseh dogodkih, kot to zahtevajo veljavni predpisi; 10. redno obveščati CAMO ali CAO o urah letenja zrakoplova in vseh drugih podatkih o uporabi, kot je dogovorjeno s CAMO ali CAO; 11. vnesti potrdilo o sprostitvi v uporabo vpisati v tehnične knjige, kot je navedeno v točki M.A.803(d), kadar vzdrževanje opravlja pilot - lastnik, brez preseganja omejitev seznama nalog vzdrževanja, kot je razglašeno v odobrenem programu vzdrževanja zrakoplova, kot je določeno v točki M.A.803(c); 12. najpozneje v 30 dneh po zaključku kakršnih koli nalog vzdrževanja pilota - lastnika o tem obvestiti CAMO ali CAO v skladu s točko M.A.305(a). 6. Kadar lastnik ali operator sklene pogodbo s CAMO ali CAO v skladu s točko M.A.201, se jasno opredelijo obveznosti vsake pogodbenice v zvezi z obveznim in prostovoljnim poročanjem o dogodkih v skladu z Uredbo (EU) št. 376/2014 Evropskega parlamenta in Sveta ( 1 ).“

(53) Dodatek II se spremeni: (a) točka 5 se spremeni: (i) v polju 12 se točka (x) nadomesti z naslednjim: „(x) Za vzdrževalne organizacije, odobrene v skladu s poddelom F Priloge I (Del M) ali Prilogo Vd (Del CAO), izjava o potrdilu o sprostitvi komponente v uporabo iz točke M.A.613 in CAO.A.070, kot je ustrezno: ‚Potrjuje, da – razen če je v tem polju drugače določeno – je bilo delo, opredeljeno v polju 11 in opisano v tem polju, opravljeno v skladu z zahtevami iz poddela F oddelka A Priloge I (Del M) ali Priloge Vd (Del CAO) k Uredbi (EU) št. 1321/2014, in se v zvezi z navedenim delom predmet šteje za ustrezen za sprostitev v uporabo. TO NI SPROSTITEV PO PRILOGI II (DEL 145) K UREDBI (EU) ŠT. 1321/2014.‘ Če se podatki tiskajo iz elektronskega obrazca EASA 1, se vsi ustrezni podatki, ki niso primerni za druga polja, vpišejo v to polje.“ ; (ii) Polje 14a se nadomesti z naslednjim: „Polje 14a Označite ustrezno(-a) polje(-a) z navedbami, kateri predpisi se uporabljajo za dokončano delo. Če je označeno polje ‚drugi predpisi, navedeni v polju 12‘, je treba v polju 12 navesti predpise drugega(-ih) organa(-ov) za plovnost. Označeno mora biti vsaj eno polje ali pa obe polji, kot je ustrezno. Za vse vzdrževanje, ki ga opravijo vzdrževalne organizacije, odobrene v skladu s poddelom F oddelka A Priloge I (Del M) ali Prilogo Vd (Del CAO) k Uredbi (EU) št. 1321/2014, se označi polje ‚drug predpis, naveden v polju 12‘, v polje 12 pa se vnese izjava o potrdilu o sprostitvi v uporabo. V takem primeru je potrditvena izjava ‚razen če je v tem polju drugače določeno‘ namenjena obravnavi naslednjih primerov: (a) ko vzdrževanja ni bilo mogoče zaključiti; (b) ko je vzdrževanje odstopalo od standarda, zahtevanega v Prilogi I (Del M) ali Prilogi Vd (Del CAO); (c) ko je bilo vzdrževanje opravljeno v skladu z zahtevo, ki ni opredeljena v Prilogi I (Del M) ali Prilogi Vd (Del CAO); v tem primeru je v polju 12 naveden zadevni nacionalni predpis. Za vse vzdrževanje, ki ga opravijo vzdrževalne organizacije, odobrene v skladu z oddelkom A Priloge II (Del 145) k Uredbi (EU) št. 1321/2014, je potrditvena izjava ‚razen če je v polju 12 drugače določeno‘ namenjena obravnavi naslednjih primerov: (a) ko vzdrževanja ni bilo mogoče zaključiti; (b) ko je vzdrževanje odstopalo od standarda, ki se zahteva v skladu s Prilogo II (Del 145); (c) ko je bilo vzdrževanje opravljeno v skladu z zahtevo, ki ni opredeljena v Prilogi II (Del 145); v tem primeru je v polju 12 naveden zadevni nacionalni predpis.“; (b) v nogi obrazca EASA 1 (prva stran) se besedilo „Obrazec EASA 1 — MF/145, 2. izdaja“ nadomesti z naslednjim: „Obrazec EASA 1 — MF/CAO/145, 3. izdaja“;

(54) Dodatek III se nadomesti z naslednjim:







„Dodatek III

Potrdilo o pregledu plovnosti – obrazec EASA 15



“ „Dodatek III

(55) Dodatek IV se spremeni: (i) polja, ki ustrezajo ratingu A2, se nadomestijo z naslednjim:



„RAZRED RATING OMEJITEV V BAZI LINIJSKO ZRAKOPLOV A2 Letala s 5 700 kg in manj [Navesti proizvajalca letala ali skupino, serijo ali tip in/ali naloge vzdrževanja.] Primer: serija DHC-6 Twin Otter Navesti, ali je izdajanje potrdil o pregledu plovnosti dovoljeno ali ne (možno le za zrakoplove ELA1, ki niso udeleženi v komercialnih operacijah). [DA/NE] (*) [DA/NE] (*)“; (ii) polja, ki ustrezajo ratingu A4, se nadomestijo z naslednjim:



„RAZRED RATING OMEJITEV V BAZI LINIJSKO ZRAKOPLOV A4 Zrakoplovi razen A1, A2 in A3 [Navesti kategorijo zrakoplova (jadralno letalo, balon, zračna ladja itd.), proizvajalca ali skupino, serijo ali tip in/ali nalogo(-e) vzdrževanja.] Navesti, ali je izdajanje potrdil o pregledu plovnosti dovoljeno ali ne (možno le za zrakoplove ELA1, ki niso udeleženi v komercialnih operacijah). [DA/NE] (*) [DA/NE] (*)“;

(56) Dodatek V se nadomesti z naslednjim:







„Dodatek V

Potrdilo vzdrževalne organizacije – obrazec EASA 3-MF



“ „Dodatek V

(57) Dodatek VI se črta;

(58) v Dodatku VII se uvodni stavek nadomesti z naslednjim: „Naslednje predstavlja naloge zahtevnega vzdrževanja iz točk M.A.801(b)(2) in (c):“;

▼C2

(59) v Dodatku VIII se točka (b) spremeni: (i) točka (b)(9) se črta; (ii) tretji stavek se nadomesti z naslednjim: „Meril 1 do 8 ne morejo nadomestiti manj omejevalna navodila, izdana v skladu s točko ‚M.A.302(d) Program vzdrževanja‘.“

▼B









PRILOGA II

Priloga II k Uredbi (EU) št. 1321/2014 se spremeni:

(1) točka 145.A.30 se spremeni: (a) točka (k) se nadomesti z naslednjim: „(k) Če organizacija opravlja preglede plovnosti in izdaja ustrezno potrdilo o pregledu plovnosti v skladu s točko ML.A.903 Priloge Vb (Del ML), ima osebje za pregled plovnosti, ki je usposobljeno in pooblaščeno v skladu s točko ML.A.904 Priloge Vb (Del ML).“; (b) točka (l) se črta;

(2) v točki 145.A.42 se točka (3)(a) nadomesti z naslednjim: „(iii) Komponente, ki so razvrščene kot nepopravljive, ker so dosegle svojo obvezno življenjsko dobo ali vsebujejo nepopravljivo okvaro.“;

(3) v točki 145.A.42 se točka (2)(c) nadomesti z naslednjim: „(ii) Nepopravljivim komponentam se ne dovoli ponovni vstop v sistem oskrbe s komponentami, razen če je bila obvezna omejitev življenjske dobe podaljšana ali pa je bila rešitev popravila odobrena v skladu z Uredbo (EU) št. 748/2012.“;

(4) v točki 145.A.50 se točka (d) nadomesti z naslednjim: „(d) Potrdilo o sprostitvi v uporabo se izda ob zaključku zahtevanega vzdrževanja na komponenti v času, ko ni na zrakoplovu. Dovoljenje za sprostitev v uporabo ‚obrazec EASA 1‘ iz Dodatka II k Prilogi I (Del M) predstavlja potrdilo o sprostitvi komponente v uporabo, razen če v točki M.A.502(b) ni določeno drugače. Ko organizacija vzdržuje komponento za lastno uporabo, obrazec EASA 1 morda ni potreben, odvisno od notranjih postopkov organizacije za sprostitev, opredeljenih v priročniku.“;

(5) v točki 145.A.55 se točki (b) in (c) nadomestita z naslednjim: „(b) Organizacija zagotovi kopijo vsakega potrdila o sprostitvi v uporabo lastniku ali operatorju zrakoplova, skupaj s kopijo kakršne koli podrobne evidence o vzdrževanju, povezane z opravljenim delom in potrebne za dokazovanje skladnosti s točko M.A.305. (c) Organizacija obdrži kopijo vseh podrobnih evidenc o vzdrževanju in s tem povezanih podatkov o vzdrževanju še tri leta od datuma, ko je bilo zrakoplovu ali komponenti, na katero se delo nanaša, izdano potrdilo o sprostitvi v uporabo. 1. Evidence po tej točki se hranijo na način, ki zagotavlja varstvo pred poškodbami, spremembami in krajo. 2. Vsa računalniška strojna oprema za zagotavljanje varnostnih kopij se hrani na drugi lokaciji in ne tam, kjer se hranijo delovni podatki, v okolju, ki zagotavlja hrambo v dobrem stanju. 3. Kadar organizacija, odobrena na podlagi te priloge, zaključi svoje delovanje, se vse shranjene evidence o vzdrževanju, ki zajemajo zadnja tri leta pred zaključkom operacij organizacije, pošljejo zadnjemu lastniku ali stranki zadevnega zrakoplova ali komponente ali pa se hranijo, kot opredeli pristojni organ.“;

(6) v točki 145.A.70 se točka (a)(6) nadomesti z naslednjim: „6. seznam potrditvenega osebja, podpornega osebja ter, če je ustrezno, osebja za pregled plovnosti, z obsegom njihovih odobritev;“;

(7) točka 145.A.75 se spremeni: (a) točka (f) se nadomesti z naslednjim: „(f) lahko opravlja preglede plovnosti in izdaja ustrezna potrdila o pregledu plovnosti, v skladu s pogoji iz točke ML.A.903 Priloge Vb (Del ML) k tej uredbi, če je to posebej odobreno za zrakoplove, za katere se uporablja Priloga Vb (Del ML).“; (b) točka (g) se črta;

(8) v točki 145.A.95 se točki (a) in (b) nadomestita z naslednjim: „(a) Ugotovitev 1. stopnje je vsaka ugotovljena pomembna neskladnost z zahtevami iz te priloge, ki znižuje varnostni standard in resno ogroža varnost letenja. (b) Ugotovitev 2. stopnje je vsaka ugotovljena neskladnost z zahtevami iz te priloge, ki lahko znižuje varnostni standard in lahko ogroža varnost letenja.“;

(9) točka 145.B.60 se nadomesti z naslednjim: „145.B.60 Izjeme Kadar država članica odobri izjemo od zahtev iz te priloge v skladu s členom 71 Uredbe (EU) 2018/1139, pristojni organ izjemo evidentira. Navedene evidence hrani za obdobje, določeno v točki 145.B.55(3).“;

(10) Dodatek III se nadomesti z naslednjim:







„Dodatek III

Potrdilo o odobritvi vzdrževalne organizacije – obrazec EASA 3-145



“ „Dodatek III









PRILOGA III

Priloga III k Uredbi (EU) št. 1321/2014 se spremeni:

(1) v točki 66.A.45 se točka (d) nadomesti z naslednjim: „(d) Z odstopanjem od točk (b) in (c) je mogoče za zrakoplove iz skupin 2 in 3 odobriti tudi ratinge za tip zrakoplova na licenci, in sicer po izvedbi naslednjih korakov: — po zadovoljivem zaključku ustreznega izpita za tip zrakoplova kategorije B1, B2 ali C v skladu z Dodatkom III k tej prilogi (Del 66); — v primeru kategorij B1 in B2 po izkazu praktičnih izkušenj na tipu zrakoplova. V takem primeru praktične izkušnje vključujejo reprezentativni izbor dejavnosti vzdrževanja, ki ustrezajo tej kategoriji licence. V primeru ratinga kategorije C za osebo, ki se je usposabljala v visokošolskem sistemu, kot je opredeljeno v točki 66.A.30(a)(5), je prvi ustrezni izpit za tip zrakoplova na ravni kategorije B1 ali B2.“;

(2) v točki 66.B.25 se točka (a) nadomesti z naslednjim: „(a) Pristojni organi sodelujejo pri medsebojni izmenjavi informacij v skladu s členom 72(1) Uredbe (EU) 2018/1139.“;

(3) točka 66.B.30 se nadomesti z naslednjim: „66.B.30 Izjeme Vse izjeme, odobrene v skladu s členom 71(1) Uredbe (EU) 2018/1139, evidentira in hrani pristojni organ.“;

(4) v Dodatku I se preglednica v modulu 10 nadomesti z naslednjim:



„STOPNJA A B1 B2 B3 10.1 Regulativni okvir vloga Mednarodne organizacije za civilno letalstvo; vloga Evropske komisije; vloga Evropske agencije za varnost v letalstvu (EASA); vloga držav članic in nacionalnih letalskih organov; Uredba (EU) 2018/1139, Uredba (EU) št. 748/2012 in Uredba (EU) št. 1321/2014; razmerje med različnimi prilogami (deli) Uredbe (EU) št. 748/2012, Uredbe (EU) št. 1321/2014 in Uredbe (EU) št. 965/2012. 1 1 1 1“









PRILOGA IV

Priloga IV k Uredbi (EU) št. 1321/2014 se spremeni:

(1) v točki 147.B.25 se točka (b) nadomesti z naslednjim: „(b) Vse izjeme, odobrene v skladu s členom 71(1) Uredbe (EU) 2018/1139, evidentira in hrani pristojni organ.“;

(2) Dodatek II se nadomesti z naslednjim:







„Dodatek II

Odobritev organizacije za usposabljanje za vzdrževanje – obrazec EASA 11



“ „Dodatek II

(3) Dodatek III se nadomesti z naslednjim: „1. Osnovno usposabljanje in izpit Predloga potrdila o osnovnem usposabljanju se uporabi za priznanje zaključka osnovnega usposabljanja, izpita iz osnovnega usposabljanja ali obeh, osnovnega usposabljanja in izpitov iz osnovnega usposabljanja. Potrdilo o usposabljanju jasno navaja vsak posamezen opravljen izpit iz modula po datumu, skupaj z ustrezno različico Dodatka I k Prilogi III (Del 66). 2. Usposabljanje za tip in izpit iz takega usposabljanja Predloga potrdila o usposabljanju za tip se uporabi za priznanje ob zaključku teoretičnega dela, praktičnega dela ali obojega, teoretičnega in praktičnega dela usposabljanja za rating za tip. V potrdilu se navede kombinacija osnovne konstrukcije zrakoplova/motorjev, za katero se je izvajalo usposabljanje. Ustrezni sklici se ustrezno črtajo, v okencu za tip usposabljanja pa se podrobno navede, ali so bili zajeti samo teoretični ali praktični elementi ali pa hkrati teoretični in praktični elementi. Potrdilo o usposabljanju jasno določa, ali je usposabljanje celotno ali delno (kot je usposabljanje za osnovno konstrukcijo zrakoplova, pogonski sistem ali letalsko elektroniko/elektriko), oziroma ali gre za izobraževanje o razlikah na podlagi predhodnih izkušenj prosilca, na primer usposabljanje A340 (CFM) za tehnike A320. Če usposabljanje ni celotno, se v potrdilu navede, ali so bila vmesna področja vključena ali ne. “









PRILOGA V

Priloga Va k Uredbi (EU) št. 1321/2014 se spremeni:

(1) Del z naslovom „Vsebina“ se nadomesti z naslednjim: „VSEBINA Pristojni organ Oddelek A – Tehnične zahteve Poddel A – SPLOŠNO T.A.101 Področje uporabe Poddel B – ZAHTEVE T.A.201 Odgovornosti Poddel E – VZDRŽEVALNA ORGANIZACIJA T.A.501 Vzdrževalna organizacija Poddel G – DODATNE ZAHTEVE ZA ORGANIZACIJE ZA VODENJE STALNE PLOVNOSTI, ODOBRENE V SKLADU S PRILOGO Vc (Del CAMO) T.A.701 Področje uporabe T.A.704 Priročnik vodenja stalne plovnosti T.A.706 Zahteve za osebje T.A.708 Vodenje stalne plovnosti T.A.709 Dokumentacija T.A.711 Privilegiji T.A.712 Sistem upravljanja T.A.714 Vodenje evidenc T.A.715 Stalna veljavnost T.A.716 Ugotovitve Oddelek B – Dodatni postopek za pristojne organe Poddel A – Splošno T.B.101 Področje uporabe T.B.104 Vodenje evidenc Poddel B – Odgovornost T.B.201 Odgovornosti T.B.202 Ugotovitve Poddel G – DODATNE ZAHTEVE ZA ORGANIZACIJE ZA VODENJE STALNE PLOVNOSTI, ODOBRENE V SKLADU S PRILOGO Vc (Del CAMO) T.B.702 Postopek prvega certificiranja T.B.704 Stalen pregled T.B.705 Ugotovitve in korektivni ukrepi“

(2) oddelek A se spremeni: (a) točka T.A.101 se nadomesti z naslednjim: „T.A.101 Področje uporabe Ta oddelek določa zahteve, da se stalna plovnost zrakoplova iz člena 1(b) ohranja v skladu z bistvenimi zahtevami iz Priloge V k Uredbi (EU) 2018/1139 Evropskega parlamenta in Sveta. Opredeljuje tudi pogoje, ki jih morajo izpolnjevati osebe in organizacije, odgovorne za vodenje stalne plovnosti in vzdrževanje takega zrakoplova.“; (b) naslov Poddela G se nadomesti z naslednjim: „DODATNE ZAHTEVE ZA ORGANIZACIJE ZA VODENJE STALNE PLOVNOSTI, ODOBRENE V SKLADU S PRILOGO Vc (Del CAMO)“; (c) točka T.A.701 se nadomesti z naslednjim: „T.A.701 Področje uporabe Ta poddel določa zahteve, ki jih mora organizacija, odobrena v skladu s Prilogo Vc (Del CAMO), izpolnjevati poleg zahtev iz navedene priloge, da je upravičena za opravljanje nadzora nad izvajanjem nalog iz točke T.A.201.“; (d) točka T.A.704 se nadomesti z naslednjim: „T.A.704 Priročnik vodenja stalne plovnosti Priročnik poleg zahtev iz točke CAMO.A.300 vsebuje tudi postopke, ki določajo, kako organizacija zagotavlja skladnost s to prilogo.“; (e) točka T.A.706 se nadomesti z naslednjim: „T.A.706 Zahteve za osebje Poleg zahtev iz točke CAMO.A.305 ima osebje iz točk od (a)(3) do (a)(5) in točke (b)(2) točke CAMO.A.305 ustrezno znanje o zakonodaji, ki se uporablja v tretji državi, kjer je zrakoplov registriran.“; (f) v točki T.A.708 se prvi odstavek nadomesti z naslednjim: „Ne glede na točko CAMO.A.315 organizacija za zrakoplov, katerega stalna plovnost se vodi v skladu z zahtevami iz te priloge:“; (g) točka T.A.709 se nadomesti z naslednjim: „T.A.709 Dokumentacija Ne glede na točko CAMO.A.325 organizacija za vsak zrakoplov, katerega stalna plovnost se vodi v skladu z zahtevami iz te priloge, hrani in uporablja ustrezne podatke o vzdrževanju, ki so sprejemljivi za državo registracije zrakoplova.“; (h) točki T.A.711 in T.A.712 se nadomestita z naslednjim: „T.A.711 Privilegiji Organizacija, odobrena v skladu s Prilogo Vc (Del CAMO), lahko za zrakoplov, vključen v njeno spričevalo letalskega prevoznika, izvaja naloge iz točke T.A.708, če je vzpostavila postopke, ki jih je potrdil pristojni organ, za zagotovitev skladnosti z zahtevami iz te priloge. T.A.712 Sistem upravljanja Poleg zahtev iz točke CAMO.A.200 organizacija zagotovi skladnost z zahtevami iz te priloge.“; (i) točke T.A.714, T.A.715 in T.A.716 se nadomestijo z naslednjim: „T.A.714 Vodenje evidenc Organizacija poleg zahtev iz točke CAMO.A.220(a) vodi evidence iz točke T.A.201(1)(j). T.A.715 Stalna veljavnost Za stalno veljavnost odobritve organizacije, ki vodi stalno plovnost, se zagotovi izpolnjevanje naslednjih zahtev, poleg zahtev iz točke CAMO.A.135: (a) organizacija izpolnjuje veljavne zahteve iz te priloge in (b) organizacija vsaki osebi, ki ima pooblastilo pristojnega organa, zagotovi dostop do vseh njegovih prostorov, zrakoplovov ali dokumentov, ki so povezani z njegovimi dejavnostmi, vključno z vsemi podizvajalskimi dejavnostmi, da preveri skladnost s to prilogo. T.A.716 Ugotovitve (a) Organizacija po prejemu obvestila o ugotovitvah v skladu s točko T.B.705: (1) opredeli temeljni vzrok ali vzroke za ugotovljeno neskladnost in dejavnike, ki so prispevali k njej; (2) pripravi, prilagodi in izvede načrt korektivnih ukrepov; (3) zadovoljivo dokaže pristojnemu organu, da je sprejela potrebne korektivne ukrepe za obravnavo ugotovitev. (b) Ukrepi iz točk (1) do (3) odstavka (a) se izvedejo v roku, ki ga pristojni organ določi v skladu s točko T.B.705.“;

(3) oddelek B se spremeni: (a) naslov se nadomesti z naslednjim: „DODATNI POSTOPEK ZA PRISTOJNI ORGAN“; (b) naslov Poddela G se nadomesti z naslednjim: „DODATNE ZAHTEVE ZA ORGANIZACIJE ZA VODENJE STALNE PLOVNOSTI, ODOBRENE V SKLADU S PRILOGO Vc (Del CAMO)“; (c) točka T.B.702 se nadomesti z naslednjim: „T.B.702 Postopek prvega certificiranja Pristojni organ poleg zahtev iz točke CAMO.B.310 preveri in ugotovi, ali so navedeni postopki v skladu z zahtevami iz te priloge, ter preveri, ali organizacija izpolnjuje zahteve iz te priloge.“; (d) točki T.B.704 in T.B.705 se nadomestita z naslednjim: „T.B.704 Stalen pregled Pristojni organ poleg zahtev iz točke CAMO.B.305 med vsakim ciklom načrtovanja pregleda preveri ustrezen vzorec zrakoplovov iz člena 1(b), ki ga upravlja organizacija. T.B.705 Ugotovitve in korektivni ukrepi Pristojni organ za organizacije za vodenje stalne plovnosti zrakoplova iz člena 1(b) pri preverjanju, ali organizacija izpolnjuje zahteve iz te priloge, uporablja zahteve iz točke CAMO.B.350.“









PRILOGA VI









„PRILOGA Vb

(Del ML)

VSEBINA ML.1 ODDELEK A – TEHNIČNE ZAHTEVE PODDEL A – SPLOŠNO ML.A.101 Področje uporabe PODDEL B – ODGOVORNOST ML.A.201 Odgovornosti ML.A.202 Javljanje dogodkov PODDEL C – STALNA PLOVNOST ML.A.301 Naloge stalne plovnosti ML.A.302 Program vzdrževanja zrakoplova ML.A.303 Plovnostne zahteve ML.A.304 Podatki za modifikacije in popravila ML.A.305 Sistem vodenja evidenc o stalni plovnosti zrakoplova ML.A.307 Prenos evidenc o stalni plovnosti zrakoplova PODDEL D – STANDARDI VZDRŽEVANJA ML.A.401 Podatki za vzdrževanje ML.A.402 Izvajanje vzdrževanja ML.A.403 Okvare zrakoplova PODDEL E – KOMPONENTE ML.A.501 Razvrščanje in vgradnja ML.A.502 Vzdrževanje komponent ML.A.503 Komponente z omejeno življenjsko dobo M.A.504 Nadzor neuporabnih komponent PODDEL H – POTRDILO O SPROSTITVI V UPORABO (CRS) ML.A.801 Potrdilo o sprostitvi zrakoplova v uporabo ML.A.802 Potrdilo o sprostitvi komponente v uporabo ML.A.803 Dovoljenje pilota - lastnika PODDEL I – POTRDILO O PREGLEDU PLOVNOSTI (PPP) ML.A.901 Pregled plovnosti zrakoplova ML.A.902 Veljavnost potrdila o pregledu plovnosti ML.A.903 Postopek pregleda plovnosti ML.A.904 Kvalifikacije osebja za pregled plovnosti ML.A.905 Prenos registracije zrakoplova znotraj Unije ML.A.906 Pregled plovnosti zrakoplova, uvoženega v Unijo ML.A.907 Ugotovitve ODDELEK B – POSTOPEK ZA PRISTOJNE ORGANE PODDEL A – SPLOŠNO ML.B.101 Področje uporabe ML.B.102 Pristojni organ ML.B.104 Vodenje evidenc ML.B.105 Medsebojna izmenjava informacij PODDEL B – ODGOVORNOST ML.B.201 Odgovornosti PODDEL C – STALNA PLOVNOST ML.B.302 Izjeme ML.B.303 Spremljanje stalne plovnosti zrakoplova ML.B.304 Preklic, začasna ukinitev in omejitev PODDEL I – POTRDILO O PREGLEDU PLOVNOSTI (PPP) ML.B.902 Pregled plovnosti, ki ga opravi pristojni organ ML.B.903 Ugotovitve Dodatek I – Pogodba o vodenju stalne plovnosti Dodatek II – Omejeno vzdrževanje pilota - lastnika Dodatek III – Naloge zahtevnega vzdrževanja, ki jih ne sme sprostiti pilot - lastnik Dodatek IV – Potrdilo o pregledu plovnosti (obrazec EASA 15c)

ML.1

(a) Ta priloga (Del ML) se v skladu s členom 3(2) nanaša na naslednje zrakoplove, ki niso kompleksni zrakoplovi na motorni pogon in niso navedeni v spričevalu letalskega prevoznika, licenciranega v skladu z Uredbo (ES) št. 1008/2008: (1) letala z največjo vzletno maso 2 730 kg ali manj; (2) rotoplan z največjo vzletno maso 1 200 kg ali manj, certificiran za največ štiri potnike; (3) drug zrakoplov ELA2.

(b) Za namene te priloge je pristojni organ tisti, ki ga določi država članica registracije zrakoplova.

(c) V tej prilogi se uporabljajo naslednje opredelitve pojmov: (1) ‚neodvisno potrditveno osebje‘ pomeni potrditveno osebje, ki ne deluje v imenu odobrene vzdrževalne organizacije in ki zagotavlja skladnost z, kot je ustrezno: (i) zahtevami iz Priloge III (Del 66); (ii) glede zrakoplovov, za katere se Priloga III (Del 66) ne uporablja, pa z zahtevami glede potrditvenega osebja, ki veljajo v državi članici registracije zrakoplova; (2) ‚vzdrževalna organizacija‘ pomeni organizacijo, ki ji je bila odobritev izdana v skladu z, kot je ustrezno: (i) poddelom F Priloge I (Del M); (ii) oddelkom A Priloge II (Del 145); (iii) oddelkom A Priloge Vd (Del CAO); (3) ‚lastnik‘ pomeni osebo, ki je odgovorna za stalno plovnost zrakoplova, vključno z, kot je ustrezno: (i) registriranim lastnikom zrakoplova; (ii) najemnikom v primeru najemne pogodbe; (iii) operatorjem.

ODDELEK A

TEHNIČNE ZAHTEVE

PODDEL A

SPLOŠNO

ML.A.101 Področje uporabe

Ta oddelek določa ukrepe, ki jih je treba uporabiti, da se zagotovi plovnost zrakoplova. Opredeljuje tudi pogoje, ki jih morajo izpolnjevati osebe ali organizacije, ki se ukvarjajo z dejavnostmi, povezanimi s plovnostjo zrakoplova.

PODDEL B

ODGOVORNOST

ML.A.201 Odgovornosti

(a) Lastnik zrakoplova je odgovoren za stalno plovnost zrakoplova in zagotovi, da se let ne opravi, če niso izpolnjene vse naslednje zahteve: (1) zrakoplov je vzdrževan v stanju plovnosti; (2) vsa vgrajena operativna in zasilna oprema je pravilno nameščena in uporabna ali jasno označena kot neuporabna; (3) spričevalo o plovnosti je veljavno; (4) vzdrževanje zrakoplova se izvaja v skladu s programom vzdrževanja zrakoplova, kot je opredeljeno v točki ML.A.302.

(b) Z odstopanjem od točke (a), kadar je zrakoplov oddan v najem, se odgovornosti iz točke (a) nanašajo na najemnika, če je ta naveden v registracijskem dokumentu zrakoplova ali najemni pogodbi.

(c) Vsaka oseba ali organizacija, ki opravlja vzdrževanje zrakoplova in komponent, je odgovorna za opravljanje nalog vzdrževanja.

(d) Vodja zrakoplova je odgovoren za zadovoljivo izvedbo inšpekcijskega pregleda pred letenjem. Ta pregled opravi pilot ali druga usposobljena oseba, ni pa potrebno, da ga opravi odobrena vzdrževalna organizacija ali potrditveno osebje.

(e) Glede zrakoplovov, ki jih upravljajo komercialne odobrene organizacije za usposabljanje in komercialne prijavljene organizacije za usposabljanje iz člena 10a Uredbe (EU) št. 1178/2011, ali ki niso upravljani v skladu s Prilogo VII k Uredbi (EU) št. 965/2012 (Del NCO), ali ki so upravljani v skladu s poddelom ADD Priloge II (Del BOP) k Uredbi (EU) 2018/395 ali v skladu s poddelom DEC Priloge II (Del SAO) k Uredbi (EU) 2018/1976 ( *3 ), za operatorja velja, da: (1) se odobri kot organizacija za vodenje stalne plovnosti (CAMO) ali kot kombinirana organizacija za plovnost (CAO) za vodenje stalne plovnosti svojih zrakoplovov v skladu s Prilogo Vc (Del CAMO) ali Prilogo Vd (Del CAO) ali pa sklene pogodbo s tako organizacijo na podlagi pogodbe iz Dodatka I k tej prilogi; (2) zagotovi, da vse vzdrževanje izvajajo vzdrževalne organizacije, odobrene v skladu s točko ML.1(c)(2); (3) zagotovi izpolnjevanje zahtev iz točke (a).

(f) Glede zrakoplovov, ki niso vključeni v točko (e), lahko lastnik zrakoplova pogodbeno prenese izvajanje nalog, povezanih z vodenjem stalne plovnosti, na organizacijo, odobreno kot organizacija za vodenje stalne plovnosti (CAMO) ali kombinirana organizacija za plovnost (CAO), v skladu s Prilogo Vc (Del CAMO) ali Prilogo Vd (Del CAO), za izpolnjevanje zahtev iz točke (a). V takem primeru organizacija, s katero je sklenjena pogodba, prevzame odgovornost za ustrezno opravljanje navedenih nalog, pri čemer se sklene pisna pogodba v skladu z Dodatkom I k tej prilogi. Če lastnik ne sklene pogodbe s tako organizacijo, je sam odgovoren za ustrezno opravljanje nalog, povezanih z vodenjem stalne plovnosti.

(g) Lastnik pristojnemu organu omogoči dostop do zrakoplova in evidenc o zrakoplovu, da lahko pristojni organ ugotovi, ali zrakoplov izpolnjuje zahteve iz te priloge.

ML.A.202 Javljanje dogodkov

(a) Brez poseganja v zahteve glede poročanja iz Priloge II (Del 145) in Priloge Vc (Del CAMO) vsaka oseba ali organizacije, odgovorna v skladu s točko ML.A.201, o kakršnem koli ugotovljenem stanju zrakoplova ali komponente, ki ogroža varnost letenja, poroča: (1) pristojnemu organu, ki ga imenuje država članica registracije zrakoplova, in kadar se ta razlikuje od države članice registracije, pristojnemu organu, ki ga imenuje država članica operatorja; (2) organizaciji, odgovorni za projekt tipa ali dodatni projekt tipa.

(b) Poročila iz točke (a) se izdelajo na način, ki ga določi pristojni organ iz točke (a), in vsebujejo vse ustrezne informacije o stanju, znanem osebi ali organizaciji, ki pripravlja poročilo.

(c) Kadar se vzdrževanje ali pregled plovnosti zrakoplova izvaja na podlagi pisne pogodbe, oseba ali organizacija, odgovorna za navedene dejavnosti, o vsakem stanju iz točke (a) poroča lastniku zrakoplova in, če to ni ista oseba, zadevni organizaciji CAMO ali CAO.

(d) Oseba ali organizacija poročila iz točk (a) in (c) predloži čim prej, vendar najpozneje 72 ur od trenutka, ko je oseba ali organizacija ugotovila stanje, na katerega se poročilo nanaša, razen če to preprečujejo izredne okoliščine.

PODDEL C

STALNA PLOVNOST

ML.A.301 Naloge stalne plovnosti

Stalna plovnost zrakoplova ter uporabnost operativne in zasilne opreme se zagotavljata z:

(a) izvedbo pregledov pred letenjem;

(b) odpravo morebitnih okvar ali poškodb, ki vplivajo na varno delovanje v skladu s podatki, opredeljenimi v točkah ML.A.304 in ML.A.401, kot je ustrezno, pri čemer se upoštevata seznam minimalne opreme (v nadaljnjem besedilu: MEL) in seznam odstopanja od konfiguracije, kadar obstajata;

(c) izvedbo vsega vzdrževanja v skladu s programom vzdrževanja zrakoplova iz točke ML.A.302;

(d) izvedbo vseh ustreznih: (1) plovnostnih zahtev (AD); (2) zahtev za delovanje z vplivom na stalno plovnost; (3) zahtev po stalni plovnosti, ki jih določi agencija; (4) ukrepov, ki jih zahteva pristojni organ kot neposredni odziv na varnostno težavo;

(e) izvedbo modifikacij in popravil v skladu s točko ML.A.304;

(f) vzdrževalnimi testnimi leti, kadar je to potrebno.

ML.A.302 Program vzdrževanja zrakoplova

(a) Vzdrževanje vsakega zrakoplova se organizira v skladu s programom vzdrževanja zrakoplova (AMP).

(b) Program vzdrževanja zrakoplova in morebitne nadaljnje spremembe programa, kot je ustrezno: (1) z izjavo določi lastnik v skladu s točko ML.A.302(c)(7), kadar stalne plovnosti zrakoplova ne vodi organizacija CAMO ali CAO; (2) odobri organizacija CAMO ali CAO za vodenje stalne plovnosti zrakoplova. Lastnik, ki z izjavo določi program vzdrževanja zrakoplova v skladu s točko (b)(1), ali organizacija, ki odobri program vzdrževanja zrakoplova v skladu s točko (b)(2), poskrbita za posodabljanje programa.

(c) Program vzdrževanja zrakoplova: (1) jasno opredeljuje lastnika zrakoplova in zrakoplov, na katerega se nanaša, vključno z vsemi vgrajenimi motorji in propelerji, kot je ustrezno; (2) vključuje, kot je ustrezno: (a) naloge ali inšpekcijske preglede iz ustreznega programa minimalnega pregleda (MIP) iz točke (d); (b) navodila za stalno plovnost (ICA), ki jih izda nosilec odobritve projekta (DAH); (3) lahko, ko je odobren ali določen z izjavo v skladu s točko (b), vključuje dodatna vzdrževalna opravila, poleg tistih iz točke (c)(2), ali vzdrževalna opravila, k